മലയാളം സബ്ടൈറ്റിലിന് സന്ദർശിക്കുക http://www.malayalamsubtitles.org/
പരിഭാഷ : മിയ സുഷീർ, സുഭാഷ് ഒട്ടുംപുറം
ഏയ്! നിൽക്ക് ഞാനും വരുന്നു!
ഫ്ലാറ്റ് നോക്കാൻ അവർ വരുന്നുണ്ട്.
നിന്റെ സാധനങ്ങൾ ഒതുക്കി വെക്ക്.
- ഹലോ! - ഗുഡ് ഈവനിങ്ങ്. - അകത്തേക്ക് വരൂ.
ഞാൻ ഇപ്പോ തന്നെ ഷൂവിന് പുറത്തുകൂടി ഇടാനുള്ള ഉറകൾ കൊണ്ട് വരാം.
വേണ്ട , വേണ്ട ദൈവത്തെ ഓർത്തു വേണ്ട.
ഇത് നല്ല സ്ഥലമാണല്ലോ.
നല്ല അന്തരീക്ഷം
ഇവിടെ പുതിയ മെട്രോ സ്റ്റേഷൻ അടുത്തായി വരും, പിന്നെ, ഷോപ്പിങ്ങ് മാൾ അടുത്താണ്.
അടുത്ത കാലത്തായി ഇവിടെ ഒരു പള്ളിയും പണിതിട്ടുണ്ട്.
പള്ളിയുള്ളത് നല്ലതാ
അയൽക്കാരൊക്കെ എങ്ങനെ ?
അവരെല്ലാം നല്ലവരാണ് .
നിങ്ങൾ എന്തിനാ ഈ ഫ്ലാറ്റ് വിൽക്കുന്നത് ?
ഞങ്ങൾ വിവാഹമോചിതരാവുകയാണ്.
ഓ... ക്ഷമിക്കണം.
അത് കുഴപ്പമില്ല.
ശരി, അവിടെയെന്താണ്?
ബാത്ത് റൂമാണ്.
ഉം.
ഒരു ടോയ്ലറ്റ് ആണ് അത്.
പിന്നെ, ഇതെന്താ?
ഒരു ബെഡ്ഡ് റൂം.
എത്ര സ്ക്വയർ മീറ്ററുണ്ടാകും ?
പതിനെട്ട്.
ഇതോ ?
ലിവിങ്ങ് റൂം.
ഇവിടെ എത്ര സ്ക്വയർ മീറ്റർ ഉണ്ടാകും?
ഇരുപത്തി അഞ്ച്.
ഇരുപത്തി അഞ്ചോ?
ഇരുപത്തി അഞ്ച്.
അടുത്തത് എന്താ ?
അത്... ഞങ്ങളുടെ മകന്റെ മുറിയാണ്.
അത് ശരി.
അവരോട് ഹലോ പറ!
ഹലോ.
ഇവന് 12 വയസേ ആയിട്ടുള്ളൂ.പക്ഷേ തനി കാടനെ പോലെയാ പെരുമാറ്റം.
നിങ്ങൾക്ക് നല്ലൊരു മോനെ തന്നെയാ കിട്ടിയത്.ഇതിൽ കൂടുതൽ ഇനിയെന്താ വേണ്ടത് ?
നല്ല മോൻ!... ചെറിയൊരു കാര്യം പറഞ്ഞാൽ അവനപ്പോ കരയും.
- ശരി അമ്മേ... - "ശരി " എന്ന് പറയണ്ട, എത്ര പ്രാവശ്യം നിന്നോട് പറഞ്ഞിട്ടുണ്ട്!
മൊത്തത്തിൽ സ്ക്വയർ മീറ്ററിന് എത്രയാണ് നിങ്ങൾ പറഞ്ഞിരുന്നത് ?
-85,4. - ശരി.
ഓ, അത് ശരി.
[ വ്യക്തി ബന്ധങ്ങളെ കുറിച്ചുള്ള പ്രഭാഷണം TV ടോക് ഷോയിൽ കേൾക്കുന്നു]
ഹായ്.
വിശ്രമിക്കുകയാണോ?
നിങ്ങൾക്ക് എന്ത് തോന്നുന്നു, എന്തായാലും??
വെറുതെ ചോദിച്ചതാ
പിന്നെ? അവർ വന്നോ ?
അവർ ആലോചിക്കട്ടെ എന്ന് പറഞ്ഞു.
അത് ശരി.
നിന്റെ കാര്യമോ ?
നീ ആലോചിച്ചോ ?
എന്തിനെ പറ്റി ?
നീ എന്താ വിചാരിക്കുന്നത് ? നീയാണ് അമ്മ.
എനിക്ക് നല്ല ക്ഷീണമുണ്ട്...
അവന് ഒരു അമ്മയെ ആണ് ആവശ്യം.
ഈ പ്രായത്തിൽ അവന് അച്ഛനെ ആണ് അത്യാവശ്യം.
അല്ലെങ്കിൽ തന്നെ എന്ത് അച്ഛനാണ് നിങ്ങൾ...
അവന് കുട്ടികളുടെ ക്യാമ്പ് ഇഷ്ടമാണ്, അത് പോലെ ബോർഡിങ്ങ് സ്കൂളും ഇഷ്ടമാവും. രണ്ടും ഒരു പോലെ അല്ലേ?
അവനൊരു ദിവസം സൈന്യത്തിൽ ചേരും, എന്നാപ്പിന്നെ നേരത്തെ തന്നെ അതൊക്കെയായി ഇണങ്ങട്ടെ.
നിങ്ങൾക്ക് എന്താണ് വേണ്ടത്?
പതിവ് പോലെ കാര്യങ്ങൾ നന്നായി പോകണമെന്ന് നിങ്ങൾ ആഗ്രഹിക്കുന്നില്ലേ ?
നികൾക്ക് ചെയ്തേച്ചങ്ങോട്ട് പോയാ മതി. ഇവിടേം അവിടേം മെനക്കേടാക്കിയിട്ട്. എല്ലാം ശരിയാക്കാൻ ഞാൻ ഒരുവൾ ഇവിടെ ഉണ്ടല്ലോ അല്ലേ?
ഇല്ല, ഇനി അങ്ങിനെ നടക്കില്ല.
ഞാനും എനിക്കിഷ്ടമുള്ള വഴിക്ക് പോകും.
തുല്ല്യതയെ കുറിച്ച് കേട്ടിട്ടില്ലേ ?
അവർ നമ്മളെ പിടികൂടും. എന്നെങ്കിലും. നിനക്ക് അറിയില്ലേ ?
നിന്നെ ആര് പിടിക്കാനാ ? നിങ്ങൾ സ്വയം ആരെയെങ്കിലും പിടിക്കേണ്ടി വരും.
ശിശു സംരക്ഷകർ.
സാമൂഹ്യ പ്രവർത്തകർ, എനിക്കറിയില്ല, ചില ചൈൽഡ് സൈക്കോളജിസ്റ്റുകൾ...
നശിച്ച ഉദ്യോഗസ്ഥൻമാർ
എന്നാ അവനെ സംരക്ഷിച്ചോ, മനസാക്ഷി കുത്തും ഉണ്ടാവില്ല
നിനക്കായിരിക്കും കൂടുതൽ പ്രശ്നം, കാരണം നീയാണ് അമ്മ!
നീ എന്നെ സംരക്ഷിക്കാൻ നോക്കുകയാണല്ലേ ?
നന്ദിയുണ്ട്.
ശിശു സംരക്ഷകർ...
ശിശു സംരക്ഷകർ മാത്രം നന്നായി സന്തോഷിക്കും.
തീപിടുത്തത്തിൽ നിന്ന് ശിശുവിനെ സംരക്ഷിക്കുന്നത് പേലെയാണത്.
വീട് കത്തിപ്പോകും, കുടുംബം കത്തി തീരും, പക്ഷേ കുട്ടി മാത്രം രക്ഷപ്പെടും..
ഉദ്യോഗസ്ഥരുടെ വീരകൃത്യം.
നിന്റെ അമ്മയോട് ഒന്ന് കൂടി സംസാരിച്ച് നോക്കിയാലോ ?
നിങ്ങടെ അമ്മയോട് സംസാരിക്ക്. വല്ല മന്ത്രവാദത്തിലൂടെയോ മറ്റോ.
ഞാൻ ഇതിനകം എന്റമ്മയോട് സംസാരിച്ച് കഴിഞ്ഞു, ഇനിയും ഇത് തുടരാൻ താത്പര്യമില്ല.
ആ " താടി" എല്ലാം കണ്ട് പിടിക്കും...
ഓ എനിക്കിപ്പോൾ മനസ്സിലായി!
നിങ്ങൾ കുട്ടിയെ കുറിച്ചോർത്താണ് വ്യസനിക്കുന്നത് എന്ന് കരുതിയ ഞാനെന്തൊരു വിഡ്ഢിയാണ് !
നിങ്ങളുടെ പ്രിയപ്പെട്ട ജോലിയിൽ നിന്ന് നിങ്ങളെ പിരിച്ച് വിട്ടാൽ എന്തൊരു രസമായിരിക്കും അല്ലേ ?
സ്വന്തം മകനെ ഒരു അനാഥാലയത്തിൽ അയച്ചതിന് !
അത് ക്രിസ്ത്യൻ വിരുദ്ധവും, പാരമ്പര്യ വിരുദ്ധവും ആണ്. അത് ആ "താടി" അംഗീകരിക്കുകയും ഇല്ല, അല്ലേ ?
ഞാൻ നിങ്ങളെ നോക്കി ചിരിക്കുമ്പോൾ നിങ്ങൾ എന്താ ചെയ്യുക ?
മതി!
അവനെന്ത് നിശ്ചയദാർഢ്യം ആണെന്ന് നോക്കൂ
എന്താ?
നിങ്ങളെന്താണു നോക്കുന്നത്?
അങ്ങനെ പല്ലു കടിച്ചു പൊട്ടിക്കാതെ.
നീ എന്നെ വല്ലാതെ ദേഷ്യം പിടിപ്പിക്കുന്നു
തന്തയില്ലാത്തവൻ
അപ്പോൾ നമ്മൾ എപ്പോഴാണ് ഇതേ കുറിച്ച് അവനോട് പറയുന്നത്?
നമ്മളോ?
നമ്മൾ എന്നതുകൊണ്ട് എന്താ ഉദ്ദേശിച്ചത്?
നിങ്ങൾ പറയണം!
അതെ, നിങ്ങൾക്ക് സൗകര്യമുള്ളപ്പോൾ പറയാം, നിങ്ങൾക്ക് വേണമെങ്കിൽ ഇപ്പോൾ അവനെ ഉണർത്തൂ
ചെല്ല്, പോയി പറയ്
തന്തയില്ലാത്തവൻ
മതി. നിർത്ത്. ഇനി ഇതിനെ പറ്റി എന്നോട് ഒന്നും സംസാരിക്കരുത്.
എന്നോട് ഒരു കാര്യവും പറയണ്ട. ഇതിൽ കൂടുതൽ എനിക്ക് നിങ്ങളെ സഹിക്കാനാവില്ല!
ഇറങ്ങി പൊയ്ക്കൂടെ. എന്തിനാ കാത്തു നിൽക്കുന്നത്?
നിനക്കത്ര ആർത്തിയാണെങ്കിൽ ഞാൻ ചുമട്ടുകാരെ വിളിക്കാം.
നിന്റെ നശിച്ച സാധനങ്ങൾ അവർ മാറ്റിത്തരും
ഇറങ്ങി പോ. എന്തിനാ ഇവിടെ കടിച്ചു തൂങ്ങി കിടക്കുന്നത്? കാലം കുറേ ആയില്ലേ...
നിനക്കുള്ള പോലെ തന്നെ അവകാശം എനിക്കും ഉണ്ട്
അതെ,അതെ. ഉണ്ട്. നിങ്ങൾ ആഗ്രഹിച്ചത് നിങ്ങൾക്ക് കിട്ടും.
നാശം
എരണം കെട്ടവൻ
[TV യിൽ നിന്ന് എക്സസൈസ് നെ കുറിച്ചുള്ള സംഭാഷണം]
എനിക്ക് വിശക്കുന്നില്ല.
കഴിക്ക്. അല്ലാതെ വെറുതെ പുറത്ത് കളയുന്നതെന്തിനാ?
എനിക്ക് വിശക്കുന്നില്ല!
കാപ്പി കുടിക്ക്.
എന്താ നീ തളർന്നിരിക്കുന്നത്? അസുഖം വല്ലതുമുണ്ടോ ?
എനിക്കൊന്നുമില്ല.
ശരി, പൊയ്ക്കോ. ഞാനെടുത്ത് കളഞ്ഞോളാം.
എന്താ "നന്ദി" പറയാത്തത് ?
നന്ദി.
[റേഡിയോ ശബ്ദം: രാഷ്ട്രീയത്തെ കുറിച്ചും
2012 ഡിസംബറിലെ ലോകാവസാനത്തെക്കുറിച്ചും]
നോക്കി പോടാ,
തെണ്ടി
ക്ഷമിക്കണം.
അഞ്ച് അമർത്തുമോ.
നന്ദി.
ഹായ്.
ഹേയ്.
ഹെയ്.
ഹേയ്.
- നല്ല വിശപ്പ്. - നന്ദി.
- ഗുഡ് ആഫ്റ്റർ നൂൺ. - ഗുഡ് ആഫ്റ്റർ നൂൺ.
215 റൂബിൾ.
ഹേയ്, കമ്പനിയിലെ ജീവനക്കാരുടെ കുടുംബ സാഹചര്യം മാറുകയാണെങ്കിൽ,
അവർക്കത് മനസ്സിലാക്കാൻ കഴിയുമോ ?
ഇന്നല്ലെങ്കിൽ നാളെ.
ചില ടീം രൂപീകരണത്തിലോ അല്ലെങ്കിൽ കമ്പനി പാർട്ടികളിലോ വെച്ച്.
കാരണം എല്ലാവരും കുട്ടികളടക്കം കുടംബത്തോടെ ആയിരിക്കും ഉണ്ടാവുക.
ചോദിക്കാൻ കാരണം?
വെറുതെ ഒരു ജിജ്ഞാസ.
ഞാനിവിടെ ജോലിയെടുക്കുന്ന ഇത്രയും കാലത്തിനിടക്ക്, ആരും ഡൈവോഴ്സ് ചെയ്യുന്നത് കണ്ടിട്ടില്ലല്ലോ.
അതിന് കാരണം നമ്മുടെ കമ്പനി നയമാണ്.
നിങ്ങൾക്കത് സ്വയം മനസ്സിലാകും.
സ്വാഭാവിക കാരണങ്ങളാൽ മാത്രമാണ് ആളുകൾ വിവാഹ മോചിതരാകുന്നത്.
മരണമോ അതുപോലെ എന്തെങ്കിലുമോ.
നിങ്ങൾ പറയുന്നത് ആരും ഒരിക്കലും വിവാഹമോചിതരായിട്ടില്ല എന്നാണോ ?
കഴിഞ്ഞ ന്യൂ ഇയർ കോർപ്പറേറ്റ് പാർട്ടിക്ക്
ഒരു IT പയ്യൻ
ഒരു വ്യാജ ഭാര്യയെ കൊണ്ട് വന്നു.
-കൂടെ രണ്ട് പെൺമക്കളും. - അതൊന്നും നടക്കില്ല.
കാരണം, അവൻ അവന്റെ യഥാർത്ഥ ഭാര്യയിൽ നിന്ന് വിവാഹ മോചിതനായി.
അങ്ങനെയാണ് അവൻ ആ സാഹചര്യത്തെ തരണം ചെയ്തത്.
ഓഹോ
എവിടുന്നാണവൻ വ്യാജ ഭാര്യയെ കണ്ടെത്തിയത്?
എനിക്കറിയില്ല.
വാടകക്ക് എടുത്തതായിരിക്കും.
ആർക്കും ഇതുവരെ അത് മനസ്സിലായില്ലെന്ന് തോന്നുന്നു..
അവനിപ്പോഴും ഇവിടെ ജോലി ചെയ്യുന്നുണ്ട്.
ചിലപ്പോൾ അവൻ ഒന്നിലധികം കല്ല്യാണം കഴിച്ചിട്ടുണ്ടാവും.
ഓ... അത് ശരി.
അത് കൊണ്ട്, നമ്മൾ വിവാഹ മോചിതനാവുകയും പെട്ടന്ന് പുനർവിവാഹം കഴിക്കുകയും ചെയ്താൽ നമ്മൾ ശ്രദ്ധിക്കപ്പെടാതിരിക്കുമോ ?
നിങ്ങളുടെ കുടുബത്തെ അടുത്തറിയുന്ന സുഹൃത്തുക്കൾ ഇല്ലെങ്കിൽ.
എന്റെ കുടുംബത്തിന് അങ്ങിനെ ആരും ഇല്ല.
പിന്നെ ആരറിയാനാ?
നന്നായി, യാ...
ഈ IT പയ്യനെ കുറിച്ച് എവിടുന്നാണ് നിങ്ങൾ അറിഞ്ഞത് ?
ആദ്യത്തെ കാര്യം,
അവനൊരു IT പയ്യനല്ല.
കാര്യം പറയാൻ വേണ്ടി പറഞ്ഞതാണ്.
അവൻ വേറൊരു വിഭാഗത്തിലാണ്,
ഏതിൽ നിന്നാണെന്ന് ചോദിക്കരുത്.
രണ്ടാമത്തെ കാര്യം,
ഞാനിത് മറ്റൊരിടത്തിൽ നിന്ന് അറിഞ്ഞതാണ്.
നിങ്ങൾക്ക് മനസ്സിലായല്ലോ.
കുറെ നാളായി അവനോട് പിന്നെ സംസാരിക്കാൻ കഴിഞ്ഞില്ല,
സമയം കിട്ടിയില്ല.
വെറുതെ....
ഹലോ എന്ന് പരസ്പരം പറയും, പലപ്പോഴും അകലെ നിന്ന് തന്നെ.
നിങ്ങൾ ആരോടും പറഞ്ഞിട്ടില്ല, അല്ലേ?
കുറ്റസമ്മതം നടത്തുന്ന സമയത്തെ പോലെ തന്നെ , വിഷമിക്കേണ്ട
ലോകാവസാനം ഉണ്ടാകും എന്ന് നിങ്ങൾ വിചാരിക്കുന്നുണ്ടോ ?
തീർച്ചയായും.
എനിക്ക് ഉപയോഗിക്കാവുന്ന എന്തെങ്കിലും കൈമാറാമോ ?
എന്തെങ്കിലും ഉണ്ടോ
നമ്മൾ എല്ലാം പങ്കു വെക്കണം എന്നാണ് ദൈവം പറഞ്ഞിട്ടുള്ളത്.
വൈകിട്ട് എനിക്കെന്തെങ്കിലും കിട്ടിയേക്കാം.
ഇത് നമുക്ക് രണ്ട് പേർക്കും ലാഭമുണ്ടാക്കും, പേടിക്കണ്ട.
ഉം.
ഓ. എന്റെ...
അയാൾക്ക് നല്ല പേടിയുണ്ട്.
നന്നായി, അയാൾ പേടിക്കട്ടെ.
അവന് നല്ല സങ്കടമുണ്ട്, പാവം ചെക്കൻ.
കൊള്ളാം , അവരെല്ലാം കാര്യങ്ങൾ കുളമാക്കാൻ മിടുക്കരാണ് , കാര്യങ്ങൾ ശരിയാക്കാൻ അവർ എങ്ങിനെയാണ് ?
അയാൾക്ക് കുഞ്ഞിന്റെ കാര്യത്തിൽ വിഷമമുണ്ടെന്ന് നീ കരുതുന്നുണ്ടോ?
അതെ, ശരിയാണ്
അയാൾക്ക് ബാങ്കിൽ നിന്ന് ലോണുകളെടുത്തിട്ടുണ്ട്. പിന്നെ ജോലിയിൽ നിന്ന് പിരിച്ച് വിടുമെന്ന പേടിയും.
നിനക്കറിയോ, അയാളുടെ ബോസ് തീവ്ര ഓർത്തഡോക്സ് ആണ്.
മൗലികവാദിയോ?
അതെ
ബ്രിയോണി സ്യൂട്ട് ഇട്ട് നല്ല താടിയുള്ള ഒരാൾ.
ചുള്ളനാണോ?
തീർച്ചയായും.
അയാൾ അവിടെ ഒരു യാഥാസ്ഥിതിക നിയമവ്യവസ്ഥ സ്ഥാപിച്ചിരിക്കുകയാണ്.
വിവാഹിതരായവരെ മാത്രമേ അവിടെ ജോലിക്കെടുക്കൂ.
പിന്നെ ജ്ഞാനസ്നാനവും ചെയ്തിരിക്കണം.
ഞങ്ങളുടെ ഒഴിവുകാലത്ത് ആരാധനാലയങ്ങളിൽ എല്ലാം തീർത്ഥാടനം നടത്തി.
ആ, ഞാൻ ഓർക്കുന്നു. മറുവശത്ത്,
അതൊരു വൈദേശിക രീതിയാണ്.
അത് ഭയങ്കര ബോറിങ്ങ് ആണ്.
കാല് മടക്കൂ
പക്ഷേ അയാൾക്ക് നല്ല ശമ്പളമുണ്ട് അവിടെ.
അതുകൊണ്ടാണ് അയാൾക്കിത്ര പേടി
ശരിക്കും അയാളെ പിരിച്ച് വിടും എന്ന് നീ കരുതുന്നുണ്ടോ ?
എനിക്കെങ്ങനെ അറിയാനാണ്?
അങ്ങനെ തന്നെ പ്രതീക്ഷിക്കുന്നു.
ജീവനാംശത്തിന്റെ കാര്യമോ ?
അയ്യോ !
നീയെന്താ കാണിക്കുന്നത് ?
ഇത്തിരി കൂടി ബാക്കിയുണ്ട്
ഒരിക്കൽ എന്റെ ഒരു സുഹൃത്ത് പറഞ്ഞു.
അവളുടെ ബോസ് സാഹസിക കായിക വിനോദങ്ങൾ ഇഷ്ടപ്പെടുന്നുവെന്ന്
- അതെയോ? - ആ.
അത് കൊണ്ട് അവളെ അയാൾ സ്കൈ ഡൈവിങ്ങിനും, കയാക്കിങ്ങിനും കൊണ്ട് പോയിരുന്നു.
അല്ലെങ്കിൽ മഞ്ഞ് മലയിൽ സ്കീയിങ്ങിന്.
സ്കീയിങ്ങ് നല്ല രസമാണ്.
ശരിയാണ് പക്ഷേ...
കൂട്ടുകാരിയുടെ കാൽമുട്ട് തകർന്നു പോയി,
അത് കൊണ്ട് 6 മാസം അവൾക്ക് പ്ലാസ്റ്റർ ഇടേണ്ടി വന്നു
പേശി നശിച്ചുപോയി
ഭയങ്കരം
അതു കൊണ്ട് അവരിൽ ചിലർ ഇന്റർനെറ്റിൽ നിന്ന് സർഫിക്കറ്റുകൾ വാങ്ങാൻ തുടങ്ങി,
ഹൃദയ സംബന്ധമായ അസുഖത്തെ കുറിച്ചുള്ളതും രക്തസമ്മർദ്ദത്തെ കുറിച്ചുള്ളതും
- എന്നിട്ട്? - ജോലിയിൽ നിന്ന് പിരിച്ച് വിട്ടു.
- നിങ്ങൾ രോഗിയാണെങ്കിൽ ആശുപത്രിയിൽ പോകണം. - ദൈവമേ.
അതുകൊണ്ട് നിന്റെ ആരാധാനാലയങ്ങളും
ആ പ്രാർത്ഥനകളും... ഇപ്പോളും സഹിക്കാൻ കഴിയുന്നു. തിരിഞ്ഞു കിടക്കൂ
എനിക്കറിയില്ല. ഞാൻ വിചാരിക്കുന്നത്...
ഒഴിവുകാലം എന്നാൽ വേനൽ, സൂര്യപ്രകാശം, കടപ്പുറം,
എല്ലാം തികഞ്ഞ ഒരു ഹോട്ടൽ
നിന്റെ പുതിയ ബോയ് ഫ്രണ്ടിന് അതിനെ കുറിച്ച് എന്താ അഭിപ്രായം ?
അദ്ദേഹത്തിനും അതൊക്കെ ഇഷ്ടമാണ് .
അദ്ദേഹം പുതു ചിന്താഗതിക്കാരനാണ്.
ആൾക്ക് ഇഷ്ടം പോലെ പണമുണ്ട്
ആരോഗ്യമുണ്ട്. പിന്നെന്താ പുതു ചിന്താഗതികാരനായാൽ ?
മരത്തിന്മേൽ തട്ട്...
പേടിക്കേണ്ട, എന്റത് കരിനാക്കല്ല
ഞാനും അന്ധവിശ്വാസിയല്ല. ചുമ്മാ സൂചിപ്പിച്ചതാ
ആൾ വിവാഹമോചിതനാണോ ? കുട്ടികളുണ്ടോ?
ആ. 3 വർഷം മുമ്പ് വിവാഹമോചിതനായി.
മകൾ വലിയ കുട്ടിയാണ്, പുറത്തെവിടെയോ പഠിക്കുകയാണ്,
പോർച്ചുഗലിലാണെന്ന് തോന്നുന്നു.
കൂടെ ജോലിയും ചെയ്യുന്നു.
അദ്ദേഹത്തിന് എത്ര വയസ്സുണ്ട് ?
47.
കാണാൻ സുന്ദരനാണ്.
അദ്ദേഹം ചില ചൈനീസ് വ്യായാമങ്ങൾ ഒക്കെ ചെയ്യുന്നുണ്ട്.
പുകവലിയില്ല, മദ്യം വല്ലപ്പോഴും മാത്രം.
എനിക്ക് അസൂയ തോന്നുന്നു.
-ഞാൻ ഇതങ്ങു ഒരു പോലെയാക്കട്ടെ? - വളരെ കുറച്ച്
നിന്റെ മകന്റെ കാര്യത്തിൽ മൂപ്പർ എന്താ പറയുന്നത്?
പ്രത്യേകിച്ച് ഒന്നുമില്ല.
എന്റെ മകന് എന്നെ വെറുപ്പാണെന്ന് തോന്നുന്നു.
അവൻ അവന്റെ തന്തയെ പോലെ തന്നെയാണ്.
അവന്റെ മണം പോലും അയാളെ പോലെയാണ്.
പാരമ്പര്യമായി ഉരുത്തിരിഞ്ഞു വന്ന ലൈംഗിക സ്വഭാവവിശേഷങ്ങൾ, അവൻ വളർന്നുകൊണ്ടിരിക്കുകയാണ് .
അവനെ എപ്പോഴും ഒരു മാലാഖയെ പോലെ നിർത്താനാണോ നിന്റെ ഭാവം?
- അവൻ കാഴ്ച്ചക്ക് മാലഖയെ പോലെയൊക്കെ തോന്നും, - ഓ, ഹായ്, ഒന്ന് വെയിറ്റ് ചെയ്യുമോ ?
പക്ഷേ, അവൻ വാസ്തവത്തിൽ, ഒരു കടുപ്പക്കാരനാ
പ്രസവിച്ചപ്പോൾ തന്നെ അവൻ എന്നെ നന്നായി കണ്ണീര് കുടിപ്പിച്ചു. അവന് പുറത്ത് വരാൻ ഇഷ്ടമായിരുന്നില്ല.
24 മണിക്കറോളം എടുത്തു പ്രസവത്തിന്.
ആ, ജീവിതം എന്നാൽ കഷ്ടം തന്നെയാണ്...
എന്റെ മോളെ പോലെ തന്നെ.
അവളെ കാണുമ്പോഴൊക്കെ ആ ദു:ഖ സത്യം മനസ്സിലാകുന്നു
അവളും അവളുടെ അച്ഛനെ പോലെയാണ്.
അയാൾ കപോട്ണിയയിൽ വെച്ച് മരിച്ചിരിക്കും എന്നാണ് ഞാൻ കരുതുന്നത്
നോക്ക്.
ആ...
പക്ഷേ നിനക്കറിയോ അവൾ കുടിക്കില്ല.
ഉടൻ തന്നെ ഞാൻ അവളെ കൊല്ലും എന്ന് ഞാൻ അവളോട് പറഞ്ഞു.
അവൾ പെൺകുട്ടികളെ പോലെ തന്നെയാണ്.
പക്ഷേ അവൾക്ക് അച്ഛനേക്കാൾ അമ്മയോടാണ് കൂടുതൽ ഇഷ്ടം..
അവളൊരു തെറിച്ച പെണ്ണാണ്
ഞാൻ മറന്നു, നിന്റെ മകൾക്ക് എത്ര വയസ്സായി ?
19, പക്ഷേ അവൾ ശരിക്കും ഒരു മന്ദബുദ്ധിയാണ്.
അല്ലാട്ടോ, സാമർത്ഥ്യം ഒക്കെ ഉണ്ട്.
സ്കൂൾ പരീക്ഷയൊക്കെ അവൾ വിജയിച്ചു,
പക്ഷേ ഇനി കൂടുതൽ പഠിക്കാൻ താത്പര്യമില്ല.
എപ്പോഴും ചുറ്റി കറങ്ങി നടക്കാനാണ് താത്പര്യം.
ഞാനവളോട് പറഞ്ഞു: "നീ എങ്ങാൻ ഗർഭിണിയായാൽ നിന്റെ ജീവിതം തകരും."
അപ്പോ അവൾ പറയുകയാ: "ഞാൻ ഗർഭനിരോധന മാർഗം എടുക്കുന്നുണ്ട്".
നന്നായി, അതെങ്കിലും ഉണ്ടല്ലോ.
എനിക്കറിയില്ല, അവളെങ്ങിനെ ജീവിതം കൊണ്ട് പോകുമെന്ന്.
ഒരു പ്രൊഫഷണുമില്ല, എന്താ വണമെന്ന് തീരുമാനവുമില്ല.
ഞാൻ ചോദിച്ചു: "എന്താവാനാ അഗ്രഹം ?" "ഒരു പാർളിമെൻറ് മെമ്പർ".
ഞാൻ പറഞ്ഞു: "പഠിക്കേണ്ട സമയത്ത് പഠിക്ക്".
അവൾ പറയാ: "ഒരു MP ആവാൻ പഠിക്കണ്ട ആവശ്യമൊന്നുമില്ലെന്ന്.
ഞാനെന്താ പറയാ.
അവൾ മിടുക്കിയാണല്ലോ!
അത് അവൾ എന്നേപ്പോലെ ആയത് കൊണ്ടാ.
പറയൂ
ഷേനിയ, താഴേക്ക് വരാമോ.
ഓ
എന്താ എന്നോട് ഒന്നും പറയാത്തത് ?
എന്താ നീ ഉദ്ദേശിച്ചത് ?
ഫ്ലാറ്റിന്റെ കാര്യം എന്തായി, വാങ്ങിക്കാൻ വന്നവർ എന്താ പറഞ്ഞത് ?
ആലോചിക്കട്ടെ എന്ന് പറഞ്ഞു.
ഏയ്, മാഷ,
അതിൽ എന്തെങ്കിലും പുരോഗതി ഉണ്ടെങ്കിൽ ഞാൻ നിന്നോട് പറയും.
എന്താ നിങ്ങൾക്ക് ഇപ്പോൾ അത് വിൽക്കാൻ കഴിയാത്തത് ?
നിങ്ങൾ ഇപ്പോൾ സെയിൽസ് ഡിപ്പാർട്ട്മെന്റിലല്ലേ?
അത് രണ്ടും രണ്ടാണ്, നിനക്കറിയില്ലേ ?
ഇല്ല, എനിക്കറിയില്ല.
പെൽമെനി(ഒരു പലഹാരം) എടുക്കണ്ട, അമ്മ പറഞ്ഞിട്ടുണ്ട് അത് വേണ്ടന്ന്.
അമ്മ ഇന്ന് രാത്രി എവിടെയാണ് ? വീട്ടിലുണ്ടാവുമോ ?
ഓ,
അമ്മ അവരുടെ ആന്റിടെ വീട്ടിൽ പോയി.
അവരെ കൊണ്ട് ഞാൻ മടുത്തിരിക്കുകയാണ്.
നമ്മളിന്ന് രാത്രി ഒറ്റക്കാണ്.
ദൈവമേ നന്ദി
എങ്ങനെ പറയാൻ തോന്നുന്നു? അവർ എന്റെ അമ്മയാണ്!
ഹേയ്, ബോക്കോളി എടുത്തോ.
1275 റൂബിൾസ്.
ബേർയാ.
ഒന്ന് ക്ഷമിക്ക്.
ഞങ്ങളോടൊപ്പം എല്ലാം നന്നായി പോകുന്നുണ്ടല്ലോ, അല്ലേ ?
നീ ഞങ്ങളെ വിട്ടു പോകില്ലല്ലോ അല്ലേ ?
എന്താ?
മാഷാ...
നിനക്ക് വട്ടുണ്ടോ?
എവിടുന്നാ നിനക്ക് ഇത്തരം ചിന്തകളൊക്കെ വരുന്നത്?
എനിക്ക് ചിലപ്പോൾ വല്ലാത്ത ഭയം തോന്നുന്നു...
ഞാൻ നിന്റെ കൂടെ തന്നെ ഉണ്ട്.
നീ ഇതു തന്നെ നിന്റെ പഴയ ഭാര്യയോടും പറഞ്ഞിട്ടുണ്ടാകും.
നമ്മുടെ ബന്ധം അതിൽ നിന്നും തീർത്തും വ്യത്യസ്തമാണ്.
അവിടെ എന്നെ സന്തോഷിപ്പിക്കുന്ന ആരും തന്നെയില്ലായിരുന്നു.
അവിടെ എത്ര പേർ ഉണ്ടായിരുന്നു ?
10 ൽ കൂടുതലോ?
എനിക്ക് നന്നായി വിശക്കുന്നു, നിനക്കോ?
എനിക്കീയിടെ എപ്പോഴും വിശപ്പാണ്.
ഇടക്ക് ഞാനാകെ ഇടറിപ്പോയി.
ഞാൻ എന്തെങ്കിലും ഉണ്ടാക്കാം.
ഒരു ആപ്പിൾ എടുത്ത് താ.
പിടിച്ചോ.
ചിക്കനും ബ്രോക്കോളിയും ആയാലോ ?
എനിക്ക് വേണ്ട.
എനിക്ക് വെള്ളരിക്കയും തക്കാളിയും ഇട്ട സലാഡ് മതി.
വെള്ളരിയും തക്കാളിയും ഇട്ട സലാഡ് നല്ലതാണ്...
"സ്വപ്നത്തിൽ പല്ല് പറിഞ്ഞ് പോകുന്നത്. എന്താണ് അർത്ഥം?"
- ഹായ്! - ഹായ്.
എന്താ ഇത്ര നേരത്തെ ?
നീ വൈകുമെന്ന് കരുതി, ജോലി ഒരു വിധം തീർത്തിട്ടാണ് ഇറങ്ങിയത്.
എന്റെ കുട്ടികൾക്ക് ഞാൻ പോകുന്നത് താത്പര്യമില്ല.
അവിടെ ഇനിയും ഒരുപാട് കസ്റ്റമേഴ്സ് ഉണ്ട്.
പിന്നെ, നമ്മളെങ്ങോട്ടാ പോകുന്നത് ?
ഏ?
എന്താ മിണ്ടാത്തെ ?
പറയൂന്നേ, നമ്മളിപ്പോ എങ്ങോട്ടാ പോകുന്നത്!
നമുക്കാദ്യം ഒരു തണ്ണിമത്തൻ കിട്ടുമോന്ന് നോക്കാം ?
ഏയ് സുന്ദരി,
നിങ്ങളുടെ നമ്പർ പറയാമോ ?
8-9...?
-25
88.
നിന്റെ പേരോ ?
സോഫിയ.
ഇങ്ങനെ നോക്കിയാൽ എനിക്കൊന്നും കഴിക്കാൻ പറ്റില്ല.
ക്ഷമിക്കണം
ഏയ്, തമാശ പറഞ്ഞതാ.
നിന്റെ പുതിയ ഹെയർ കട്ടാണല്ലോ, എനിക്ക് വേണ്ടിയാണോ ?
കണ്ട് പിടിച്ച് കളഞ്ഞല്ലോ
പിന്നല്ലാതെ.
ഞാൻ നിന്നെ നല്ലപോലെ ഒന്ന് നോക്കട്ടെ
ഇപ്പോഴും ?
നമ്മുടെ, എല്ലാം കഴിഞ്ഞിട്ടോ ?
എല്ലാം കഴിഞ്ഞ് പ്രത്യേകിച്ചും.
എല്ലാം കഴിഞ്ഞ, മിനിഞ്ഞാന്നത്തേതിന് ശേഷമോ?
അല്ലെങ്കിൽ മിനിഞ്ഞാന്നത്തേതിന് മുൻപോ?
സാനിയ...
എന്താ?
എന്താ കാര്യം ?
എന്തെങ്കിലും പ്രശ്നം?
[ പശ്ചാത്തലത്തിൽ സംസാരങ്ങൾ, മദ്യം കുടിക്കാൻ ആവശ്യപ്പെടുന്നു]
പിള്ളാരെ, സ്നേഹത്തിന് വേണ്ടി കുടിക്കാം!
പ്രണയത്തിന് വേണ്ടി!
എന്റെ സുന്ദരികളേ !
നമുക്കൊരു സെൽഫി എടുക്കാം!
പ്രണയത്തിനും സെൽഫിക്കും വേണ്ടി !
ഏയ്?
നീ ഉറങ്ങുകയാണോ ?
ഇത് ന്യായമല്ല.
ഞാൻ നിന്നെ സ്നേഹിക്കുന്നു
പറയുന്നത് കേൾക്കുന്നുണ്ടോ ?
ഞാൻ ആരെയും സ്നേഹിച്ചിട്ടില്ല.
എന്റെ അമ്മയെ മാത്രം, അതും കുട്ടിക്കാലത്ത്.
അവർ ഒട്ടും ദയയില്ലാതെയായിരുന്നു എന്നോട് പെരുമാറിയിരുന്നത്
ഒരിക്കലും ലാളിച്ചിട്ടില്ല.
ദയാവായ്പ്പോടെ ഒരു വാക്ക് പോലും പറഞ്ഞിട്ടില്ല.
ആജ്ഞകൾ, അച്ചടക്കം, പഠനം അത് മാത്രം.
പീഢനവും, ഒറ്റപ്പെടലും.
അവർ ജീവനോടെ നന്നായി ഇരിക്കുന്നോ ?
ജീവിച്ചിരിക്കുന്നു.
പൂർണ്ണ ആരോഗ്യത്തോടെ.
ഞങ്ങൾ അധികം സംസാരിക്കാറൊന്നുമില്ല.
ഞാൻ വിളിക്കുമ്പോൾ എപ്പോഴും വഴക്കിലാണ് അവസാനിക്കാറ്.
എന്ത് കൊണ്ടാണ് അങ്ങിനെ സംഭവിക്കുന്നത് എന്ന് പിന്നീട് എത്ര ആലോചിച്ചിട്ടും മനസ്സിലാകില്ല.
ആരാണ് തുടങ്ങിവെച്ചതെന്നും.
എന്താണ് സ്നേഹമെന്ന് അറിഞ്ഞത് നിന്റെ അടുത്ത് നിന്നാണ്.
ഞാനെന്റെ ഭർത്താവിനെ സ്നേഹിച്ചിട്ടില്ല,
അയാൾക്ക് മുമ്പ് വേറെ ആരേയും സ്നേഹിച്ചിട്ടില്ല.
അയാളിൽ നിന്ന് അബദ്ധത്തിൽ ഗർഭിണിയായി.
അയാൾക്ക് സന്തോഷമായി, കല്ല്യാണം കഴിക്കാമെന്ന് പറഞ്ഞു.
"നമ്മൾ ഒന്നിച്ചാൽ എല്ലാം ശരിയാകും".
പക്ഷേ ഞാനത് ആഗ്രഹിച്ചില്ല.
എനിക്ക് ഭയങ്കര പേടി ആയിരുന്നു.
ഗർഭം അലസിപ്പിക്കാനും ഭയപ്പെട്ടു, അത് കൊണ്ട് നടക്കാനും ഭയപ്പെട്ടു.
ഇനിയും എനിക്കത് വേണ്ട.
പ്രസവ സമയത്ത് ഞാൻ മരിച്ച് പോകുന്നുവെന്ന് തോന്നി.
അവരെനിക്ക് തീവ്രപരിചരണം തന്നു.
പിന്നെ അവർ അവനെ എനിക്ക് കാണിച്ചു തന്നു
എനിക്കവനെ നോക്കാനായില്ല.
എന്തോ ഒരുതരം വെറുപ്പ് പോലെ.
എനിക്ക് പാല് പോലും ഉണ്ടായില്ല.
പിന്നീട് കാര്യങ്ങൾ കുറച്ച് മെച്ചപ്പെട്ടു,
എങ്ങിനെയോ ഒരു ജീവിതം ആരംഭിച്ചു.
എങ്ങിനെയോ.
പ്രണയ ശൂന്യത.
പ്രണയമില്ലാതെ ഒരാൾക്ക് ജീവിക്കാനാവില്ല.
ഇപ്പോൾ ഞാനയാളെ കുറിച്ച് ചിന്തിക്കുമ്പോൾ,
ഇപ്പോൾ പോലും,
ഞാന്തെന്തോ മാപ്പർഹിക്കാത്ത തെറ്റ് ചെയ്തതായി തോന്നുന്നു.
ഞാൻ അയാളെ കുറ്റപ്പെടുത്തുന്നു. അതേ സമയം ഞാൻ സ്വയം കുറ്റപ്പെടുത്തുന്നു.
എന്റെ സന്തോഷത്തിന് വേണ്ടി എന്തൊക്കയോ ചെയ്യുന്നു!
ഞാനൊരു തേവിടിശ്ശി ആണല്ലേ ?
തീർച്ചയായും.
നീയാണ് ഈ ലോകത്തിലെ ഏറ്റവും മനോഹരി ആയ തേവിടിശ്ശി.
നിങ്ങൾ എന്നെ ശരിക്കും സ്നേഹിക്കുന്നുണ്ടോ ?
എന്നിലേക്ക് വരൂ.
യാ, ഹലോ.
നിങ്ങൾ ഇന്നലെ വൈകിട്ട് അലിയോഷയെ കണ്ടിരുന്നോ ?
ഇല്ല, ഞാൻ ഇന്നലെ രാത്രി വീട്ടിൽ വന്നിരുന്നില്ല. എന്ത് പറ്റി?
ഇപ്പോൾ സ്കൂളിൽ നിന്ന് വിളിച്ചിരുന്നു,
ഇന്നും ഇന്നലെയും അവനവിടെ ചെന്നിട്ടില്ല എന്നാണവർ പറയുന്നത്.
എന്താ നീ പറയുന്നത്?
ആരാ വിളിച്ചത് ?
ഹെഡ്മിസ്ട്രസ്.
ഹെഡ്മിസ്ട്രസോ ?
എന്താ അവര് പറഞ്ഞത് ?
അവനവിടെ എത്തിയിട്ടില്ല!
ഇന്ന് മാത്രമല്ല, ഇന്നലെയും! നിങ്ങൾ ചെവിട് പൊട്ടനാണോ?
അവൻ വീട്ടിൽ ഉണ്ടായിരുന്നില്ലേ ?
എനിക്കറിയില്ല!
ഞാനിന്നലെ വൈകിയാണ് എത്തിയത്, അവൻ ഉറങ്ങിയിട്ടുണ്ടാവുമെന്ന് വിചാരിച്ചു.
രാവിലെ എണീക്കാൻ വൈകി.
അവൻ സാധാരണ പോലെ പോയിട്ടുണ്ടാവുമെന്ന് കരുതി.
അവന്റെ ഫോൺ ഓഫാണ്, നിങ്ങളെ വിളിച്ചിരുന്നോ?
ഇല്ല.
എന്റെ ദൈവമേ...
പരിഭ്രമിക്കണ്ട, അവൻ വരും, അവൻ വേറെന്ത് ചെയ്യാനാ.
അവന്റെ സുഹൃത്തുക്കളെ ഒക്കെ...
വിളിച്ച് നോക്കണം.
ഞാൻ വിളിച്ചിരുന്നു, അവരും അവനെ കണ്ടിട്ടില്ല.
ഇന്നും ഇന്നലെയും ഇല്ല.
അതേയോ?
നീ ഇപ്പോൾ എവിടെയാണ് ?
വീട്ടിൽ, അല്ലാതെ എവിടാ.
നിനക്കവൻ വീട്ടിൽ ഉണ്ടായിരുന്നോ ഇല്ലായിരുന്നോ എന്ന് പോലും അറിയില്ലേ ?
എനിക്കറിയില്ല! നാശം!
എന്ത് കൊണ്ട്?
അത് എളുപ്പമല്ലേ.
നിങ്ങൾ തന്നെ വന്ന് നോക്കി കണ്ട് പിടിക്ക് !
നിനക്കറിയില്ലേ, ഞാൻ ജോലിയിലാണ്.
24 മണിക്കൂറിൽ കൂടുതലായി അവനെ കാണാതായിട്ട്,
നിങ്ങൾക്ക് മനസ്സിലായോ ഇല്ലയോ?
ഉദാഹരണത്തിന്, ചിലപ്പോൾ അവനിപ്പോൾ ലിഫ്റ്റിൽ ഉണ്ടാകാം.
നീ വെറുതെ പെരുപ്പിച്ച് കാണുകയാണ്.
അവൻ എന്തെങ്കിലും തെറ്റ് ചെയ്തിട്ടുണ്ടാവും
എന്നിട്ട് നീ അടിക്കും എന്ന് പേടിച്ച്....
അത് കൊണ്ട് അവൻ എവിടെ എങ്കിലും കറങ്ങി നടപ്പുണ്ടാവും...
അതായത്, എന്റെ തെറ്റാണ്, അല്ലേ ?
നിന്റെ ആവാം...
നിനക്ക് അവൻ വീട്ടിൽ ഉണ്ടായിരുന്നോ ഇല്ലയോ എന്ന് പോലും അറിയില്ലല്ലോ.
ചിലപ്പേൾ അവൻ ഉണ്ടായിരു‌ന്നിരിക്കാം.
ഹലോ?
കേൾക്കൂ.
ഞാനിപ്പോൾ പോലീസിനെ വിളിക്കാൻ പോവുകയാണ്,
നിങ്ങൾ ജോലി തുടർന്നോളൂ.
പിന്നെ ഊഹിച്ച് നോക്ക്, എന്തൊക്കെ സംഭവിക്കും, എന്തൊക്കെ സംഭവിക്കില്ല എന്ന്.
മനസ്സിലായോ?
വിഡ്ഢി!
ഡാഷ, നോക്ക്,
ഒരു ഓഫീസ് ജീവനക്കാരൻ...
മറ്റൊരു ഓഫീസ് ജീവനക്കാരനോട്:
"എന്ത് കാറാണ് നിനക്കുള്ളത്?"
"ഫോക്സ്വാഗൻ പസാറ്റ്"
"എന്റെത് ഫോക്സ്വാഗൻ ക്രഡിറ്റ് (കടം ) ആണ്"
നല്ല തമാശ.
നോക്ക്,
ഒരു ഓഫീസ് ജീവനക്കാരൻ...
നിൽക്ക്, നിൽക്ക്, സെറിയോസ...
ഇത് നല്ല തമാശ ആയിരുന്നു.
എന്റെത് കഴിഞ്ഞു.
നല്ലത്, നന്ദി
ഇതെടുത്തോ.
കാറിൽ പോയി കാത്തിരുന്നോളൂ, നമുക്ക് ഒരു കോൾ കൂടി ഉണ്ട്.
ശരി.
എന്താ ഞാൻ പറയുക?
ഞാനിവിടെ ഒരു കുറ്റകൃത്യവും കാണുന്നില്ല.
എന്ത് കുറ്റകൃത്യം?
നിങ്ങൾക്കറിയില്ലേ, ചിലപ്പോൾ
മാതാപിതാക്കൾ തന്നെ കുട്ടിയെ കൊന്നുകളഞ്ഞിട്ട്
കുട്ടിയെ കാണാനില്ല എന്ന് പരാതിപ്പെടും.
നിങ്ങൾ എന്നെക്കുറിച്ചും അങ്ങിനെ ആണോ കരുതുന്നത് ?
അത്തരത്തിലുള്ള സാധ്യതയാണ് ഞങ്ങൾ ആദ്യം പരിശോധിക്കുക.
ഇവിടെ ഒരു " ഒളിച്ചോട്ടക്കാരൻ " ആണ്, ഒരു സാധാരണ കേസ്.
12 വയസ്സ്, വികൃതി പയ്യൻ,
ഹോർമോണിന്റെ തിളപ്പ്.
അവൻ രണ്ട് ദിവസം കറങ്ങി തിരിഞ്ഞ് തിരിച്ച് വരും.
ശരി, നമ്മുക്ക് ഡിപ്പാർട്ട്മെൻറിൽ പോയി,
വിവരങ്ങളുടെ വിശദാംശങ്ങൾ രേഖപ്പെടുത്താം.
ഒരു പക്ഷേ ഇന്ന് പറ്റണമെന്നില്ല.
നിങ്ങളുടെ ഭർത്താവും തീർച്ചയായും ഹാജരാകേണ്ടതുണ്ട് എന്നത് കൊണ്ട്.
എന്നിരുന്നാലും,
തെളിവുകൾ പരിശോധിച്ച് കഴിയാതെ ഈ കേസ് മുന്നോട്ട് പോകുമെന്ന് തോന്നുന്നില്ല.
നിങ്ങൾ പറയുന്നത് ഇവിടെ ഒരു കുറ്റകൃത്യവും നടന്നിട്ടില്ല എന്നാണ്.
അവനെ തട്ടികൊണ്ട് പോയതാണെങ്കിലോ ?
എനിക്ക് സങ്കൽപ്പിക്കാൻ പോലും ആകുന്നില്ല
അവനിപ്പോൾ എവിടെയാവുമെന്ന്.
അവൻ എവിടെ എങ്കിലും കറങ്ങി തിരിഞ്ഞ് നടക്കുന്നുണ്ടാവും.
അവന് അധികകാലം അത് തുടരാനാവില്ല.
അവനിവിടെ സംതൃപ്തനായിരുന്നെങ്കിൽ.
അവൻ ഈ കുടുംബത്തിലേക്ക് തന്നെ തിരിച്ച് വരും.
കാരണം തെരുവ് വീടിന് സമമല്ല, അതെത്ര മോശമാണെങ്കിലും.
പിന്നെ തട്ടികൊണ്ട് പോയതാണ് എന്ന് പരിഗണിക്കുകയാണെങ്കിൽ,
ഇങ്ങനെ ആയിരിക്കും നടപടികൾ:
ആദ്യം തെളിവുകൾ പരിശോധിക്കും.
മാതാപിതാക്കൾ, ബന്ധുക്കൾ സുഹൃത്തുക്കൾ,
ലഭ്യമായ സാക്ഷികൾ എന്നിവരുടെ മൊഴിയെടുക്കും.
ഇതൊക്കെ ചെയ്യാനുള്ള സ്റ്റാഫുകൾ നമ്മുക്കില്ല.
മാത്രമല്ല, അവർക്കെല്ലാം ഇപ്പോഴേ ഇഷ്ടം പോലെ കേസുകളുമുണ്ട്
കൊള്ള, കൊലപാതകം, മോഷണം, കലാപം.
അതുകൊണ്ട്, രണ്ട് ദിവസം വിവരങ്ങൾ ശേഖരിക്കട്ടെ
"ഒളിച്ചോടിയവൻ " തിരിച്ച് വന്നില്ലെങ്കിൽ മാത്രം,
തിരച്ചിൽ ആരംഭിക്കും.
സംശയാസ്പദമായ രീതിയിൽ വല്ലതും ഞങ്ങൾ കണ്ടെത്തിയാൽ,
അതായത് കൊലപാതകം, തട്ടിക്കൊണ്ടുപോകൽ, അങ്ങനെ വല്ലതും
അതിന് ശേഷം ക്രിമിനൽ പ്രൊസീഡിങ്ങ്സ് ആരംഭിക്കും.
പക്ഷേ അത് ആരംഭിക്കുന്നത് ഒരു അന്വേഷണ സംഘം ആയിരിക്കും.
നിങ്ങൾക്ക് തന്നെ അറിയില്ലേ, അതിനൊക്കെ എത്ര കാലമെടുക്കുമെന്ന്.
എഴുതാൻ തന്നെ ഒരുപാട് കാലമെടുക്കും ..
ഇക്കാലയളവിൽ അവർ സാധാരണയായി,
തിരിച്ച് വരും വീണ്ടും ഓടിപ്പോകും.
അതായത്, നിങ്ങൾ ഒന്നും ചെയ്യാൻ പോകുന്നില്ല, അല്ലേ ?
മാഡം, ഞാൻ ഇപ്പോഴത്തെ യഥാർത്ഥ സാഹചര്യം ആണ് വിശദീകരിച്ചത്.
ഞങ്ങൾ തീർച്ചയായും നടപടികൾ എടുക്കും.
പക്ഷേ ഈ പ്രത്യേക കേസിൽ
ഓരോ കൗമാരകാരനെയും പിൻതുടർന്ന് കണ്ടെത്താൻ വേണ്ട ആളുകളോ സമയമോ ഞങ്ങൾക്കില്ല.
എനിക്ക് മനസ്സിലായി.
ഈ കേസ് ചവറ്റുകൊട്ടയിൽ തള്ളും. അല്ലേ ?
ഇനി ഞാനെന്താ ചെയ്യണ്ടത് ?
അവൻ തിരിച്ച് വരുന്നത് വരെ കാത്തിരിക്കണോ ?
ഇനി അവൻ തിരിച്ച് വന്നില്ലെങ്കിലോ ?
യാഥാർത്ഥ്യം കഠിനമായിരിക്കും...
മിക്ക കേസിലും.
കൗമാരക്കാരായ "ഒളിച്ചോട്ടക്കാർ" ഒരാഴ്ച്ചക്കുള്ളിൽ മടങ്ങി വരും,
കൂടിയാൽ 10 ദിവസം.
എനിക്കൊരു ഉപദേശം തരാനുള്ളത്,
നിങ്ങൾ അവനെ കണ്ടെത്താൻ ശരിക്കും ആഗ്രഹിക്കുന്നുണ്ടെങ്കിൽ,
ഇന്റർനെറ്റിൽ കയറുക,
സെർച്ച് - ആന്റ് - റെസ്ക്യൂ സ്ക്വാഡിന്റെ സൈറ്റിൽ പോവുക,
എല്ലാ വിവരങ്ങളും നൽകുക. അവരെ വിളിച്ചാൽ
എന്തെല്ലാം വിവരങ്ങൾ ആണ് വേണ്ടതെന്ന് അവർ പറയും.
അവർ ഗവൺമെന്റിതര സന്നദ്ധ പ്രവർത്തകരാണ്.
അവർ 24 മണിക്കൂറും സൗജന്യമായി പ്രവർത്തിക്കുന്നു,
ഒരു ഉദ്യോഗസ്ഥ ദു:സ്വാധീനവും ഇല്ലാതെ,
വിപുലമായതും കാര്യക്ഷമമായതുമായ അൽഗോരിതമാണ് അവർ നടപടികൾക്ക് ഉപയോഗിക്കുന്നത്.
എനിക്കെവിടെ നിന്ന് അറിയാമെന്നല്ലേ ? ഞങ്ങൾ അവരുമായി ഗുണപ്രദമായി സഹകരിക്കുന്നുണ്ട്.
നോക്ക്, ഇതാണെന്റെ കാർഡ്.
നിങ്ങളുടെ ഫോൺ നമ്പർ
ഇതിന് താഴെ എഴുതിയിരുന്നല്ലോ, നമുക്ക് പരസ്പരം ബന്ധപ്പെടാം.
ഇത് ശരിയാണോ ?
ഇപ്പോൾ, അതെ.
ഇത് ന്യായമല്ല.
ശ്രദ്ധിക്കൂ.
മറ്റൊരു ഓഫീസർ ആയിരുന്നെങ്കിൽ,
കാര്യങ്ങൾ വിശദീകരിക്കാതെ, കൂടുതൽ കർക്കശമായാവും പെരുമാറുക.
ഞാൻ ദയാലു ആയതിനാൽ അങ്ങിനെ ആയില്ല.
അത് കാരണം എന്റെയും, നിങ്ങളുടെയും, വളണ്ടിയേഴ്സിന്റെയും സമയം ഞാൻ ലാഭിച്ചു.
ആരാണോ അന്വേഷണം ആരംഭിക്കുന്നത്
പെട്ടൊന്ന് അവരുമായി ബന്ധപ്പെടുക.
അവർ നിങ്ങളുടെ വിഡ്ഢി ചെക്കനെ ഏതെങ്കിലും തെരുവിൽ നിന്നോ മാളിൽ നിന്നോ കണ്ടെത്തി തരും.
കൂടുതൽ സാധ്യത, അവന്റെ കൂട്ടുകാരുടെ ഏതെങ്കിലും സ്ഥലത്ത് നിന്നായിരിക്കും.
ഒന്ന് രണ്ട് ദിവസത്തേക്ക് മാതാപിതാക്കൾ എങ്ങോട്ടെങ്കിലും പോയി ഒറ്റക്കായ ആരുടെയെങ്കിലും അടുത്ത്.
അത് കൊണ്ട്, പ്രവർത്തനങ്ങൾ ആരംഭിച്ചോളൂ.
അല്ലെങ്കിൽ കാത്തിരിക്കുക. തീരുമാനം നിങ്ങളുടെതാണ്.
അവസാനമായി എപ്പോഴാണ് നിങ്ങൾ അവനോട് സംസാരിച്ചത് ?
അവൻ സ്കൂളിൽ പോകുന്നതിന് മുമ്പ് ഞാൻ കണ്ടിരുന്നു.
- ഗുഡ് ആഫ്റ്റർ നൂൺ. - ഗുഡ് ആഫ്റ്റർ നൂൺ.
ക്ഷമിക്കണം, നല്ല ട്രാഫിക് ജാം ആയിരുന്നു.
ഇരിക്കൂ, എന്റെ പേര് ഇവാൻ,
സെർച്ച് - ആൻറ് റസ്ക്യൂസ് സ്ക്വാഡിന്റെ കോർഡിനേറ്റർ ആണ്.
എന്റെ ഭാര്യ ഫോൺ വിളിച്ചപ്പോൾ പറഞ്ഞിരുന്നു.
നല്ലത്. തുടങ്ങാം. അതായത് തുടരാം.
അപ്പോ , കൂടുതൽ ചോദ്യങ്ങൾ ഒഴിവാക്കാൻ വേണ്ടി ഞാൻ അത് ഒരിക്കൽ കൂടി പറയുന്നു.
ഞാൻ നിങ്ങളുടെ മകൻ അലോഷ്യയെ കുറിച്ച് ചില കാര്യങ്ങൾ ചോദിക്കാൻ പോവുകയാണ്.
...മറ്റു തിരച്ചിലുകാർ അയല്പക്കത്തും , സാധ്യമായ സാക്ഷികളെയും ,
...തെരുവിലും , കടകളിലും ,വേറെ എവിടെയൊക്കെ അവനെ കണ്ടിരിക്കാൻ സാധ്യത ഉള്ളയിടത്തെല്ലാം അന്വേഷിക്കുമ്പോൾ....
ആ, ലെന?
അയൽക്കാരിൽ നിന്ന് ഒന്നും കിട്ടിയില്ല.
ആരിൽ നിന്നും?
ആരും അവനെ കണ്ടിട്ടില്ല , ഇന്ന് മാത്രമല്ല ഇന്നലെയും.
അവർക്ക് ഓർത്തെടുക്കാൻ കഴിയുന്നില്ല.
പാർക്കിംഗ് സ്ഥലത്ത് നമ്മുടെ ആളുകൾ കുറച്ച് പേർ വന്നിട്ടുണ്ട്
- നല്ലത്. - നമുക്ക് പോസ്റ്ററുകൾ കിട്ടിയിട്ടുണ്ട്.
- ഓ, അച്ചടിച്ചോ? നന്നായി.
ഞാൻ അയൽക്കാരോട് ഒന്നു കൂടെ ചോദിക്കട്ടെ
പരിശോധന തുടരൂ.
ശരി.
അന്വേഷണഫലങ്ങളുടെ അടിസ്ഥാനത്തിൽ,
പ്രത്യേക വസ്തുതകളിലും, പ്രവർത്തനങ്ങളിലും ഞങ്ങൾ ശ്രദ്ധ കേന്ദ്രീകരിക്കും.
നിങ്ങളുടേയും പോലീസിന്റെയും സഹായത്തോടെ ഞങ്ങൾ ഇത് പൂർത്തിയാക്കും
സെക്യൂരിറ്റി ക്യാമറ ഫൂട്ടേജുകൾ ലഭ്യമാക്കുന്നതിന്
നിങ്ങളുടെ ഡിക്റ്ററ്റീവ് ഓഫീസർ സഹായിക്കാം എന്ന് വാഗ്ദാനം ചെയ്തിട്ടുണ്ട്.
ഇത് വളരെ പ്രധാനമാണ്. ഞങ്ങൾക്ക് വലിയ സഹായമാകും.
അടുത്തത്.
രാത്രിയിൽ കുട്ടിക്ക് എവിടെ എങ്കിലും കിടന്ന് ഉറങ്ങണം.
ഇത് വേനൽകാലമല്ലല്ലോ.
നമ്മൾക്ക് ഇടനാഴികളിൽ അന്വേഷിക്കാം
നമുക്ക് അതേ ഓഫീസറോട് ഡോറിന്റെ കോഡുകൾ ചോദിച്ചു നോക്കാം ,അയാൾ തരാതിരിക്കില്ല
ആദ്യം മുതൽ തുടങ്ങാം.
അലോഷ സ്ലിപ്റ്റ്സോവ്.
പന്ത്രണ്ട് വയസ്സ്,
ഏകദേശം 5 അടി ഉയരം.
ആരോഗ്യവാൻ, പ്രത്യേക അടയാളങ്ങൾ ഇല്ല.
സ്വർണ്ണ വർണ്ണ തലമുടി.
വേഷം, നീല ജീൻസ്, തൊപ്പിയോട് കൂടിയ ചുവന്ന ജാക്കറ്റ്,
നീല ഷൂസ്.
നീല സ്കൂൾ ബാഗും ഉണ്ട്.
സാധാരണ പോലെ ഇന്നലെ വീട്ടിൽ നിന്ന് ഇറങ്ങി. ഇത് വരെ തിരികെ വന്നിട്ടില്ല.
അവന്റെ ഫോൺ ഓഫാണ്, പക്ഷേ ഞങ്ങൾ ബന്ധപ്പെടാൻ ശ്രമിച്ച് കെണ്ടേ ഇരിക്കുന്നു.
മനസ്സിലായില്ലേ. അടുത്തത്.
പറയൂ, എന്ത് തരം ഹോബികൾ ആണ് അവനുണ്ടായിരുന്നത്?
ഏതെങ്കിലും സ്പോർട്സ് ക്ലബ്ബ്, ചിലപ്പോൾ ഒരു സ്പേസ്പോർട്ട് നിർമ്മിക്കാൻ ആലോചന ഉണ്ടാവാം,
ലോകം മുഴുവൻ ചുറ്റാൻ ആവാം.
ഇല്ല, അങ്ങനെ ഒന്നുമില്ല, സ്പോർട്സ് ഒന്നുമില്ല.
സാധാരണ അവൻ വീട്ടിൽ തന്നെ ഇരിക്കാറാണ് പതിവ് എന്നാണ് എനിക്ക് തോന്നുന്നത്.
"നിങ്ങൾക്ക് തോന്നുന്നത്". അത് ശരി.
അങ്ങിനെയെങ്കിൽ അവന് കമ്പ്യൂട്ടർ ഉണ്ടോ ?
-ലാപ്ടോപ്പ് അവിടെ തന്നെ ഉണ്ടോ? - ഉണ്ട്.
- അതെ ഞങ്ങൾ നിയന്ത്രിക്കാൻ ശ്രമിക്കുകയാണ് ... - പ്രത്യേകിച്ച് നിന്നെ
- നിങ്ങളുടെ ബന്ധത്തെ കുറിച്ച് പിന്നീട് സംസാരിക്കാം അല്ലേ? - അതെ.
- നിങ്ങൾക്ക് കമ്പ്യൂട്ടർ ആക്സസ് ചെയ്യാൻ കഴിയുമോ ? - കഴിയും.
അവന്റെ ഇ-മെയിലിൽ കയറി കണ്ടെത്താം, സേഷ്യൽ നെറ്റ് വർക്ക് സൈറ്റുകൾ വഴി,
സുഹൃത്തുക്കളുടെ വിവരങ്ങൾ, പെൺസുഹൃത്തുകൾ, കളി കൂട്ടുകാർ.
അവന് ഒരേ ഒരു സുഹൃത്തേ ഉള്ളൂ .
കുസ്നെറ്റോവ്, ആണെന്ന് എനിക്ക് തോന്നുന്നത്.
ഉം.
"നിങ്ങൾക്ക് തോന്നുന്നത്", വീണ്ടും? ശരി....
അവന്റെ എല്ലാ വിവരങ്ങളും പാസ് വേർഡുകളും എനിക്കറിയാം,
അവന് ശരിക്കും ഒരു സുഹൃത്ത് തന്നെയേ ഉള്ളൂ...കുസനറ്റ്സോവ്,
ഇവിടുത്തെ കാര്യമാ, ഞാൻ ഉദ്ദേശിച്ചത്.
-സോഷ്യൽ നെറ്റ് വർക്കുകളിൽ... - ആ, മനസ്സിലായി.
ശരി. പോകാൻ സാധ്യതയുള്ള അടുത്ത ബന്ധുക്കൾ ആരെങ്കിലും ഉണ്ടോ?
അമ്മൂമ്മ, അപ്പൂപ്പൻ, അമ്മാവൻമാർ, അമ്മായികൾ, കസിനുകൾ ?
എന്റെ ഭർത്താവിന് ആരുമില്ല , എന്റെ അമ്മയുണ്ട് മോസ്ക്കോയിൽ.
3 വർഷമായി അടുപ്പമില്ല,. ആ കിഴങ്ങൻ അവരെ ഓർക്കുമെന്ന് തോന്നുന്നില്ല.
"കിഴങ്ങൻ"? അത് ശരി.
നിങ്ങൾ അമ്മൂമ്മയെ വിളിച്ചപ്പോൾ അവൻ അവിടെ ഇല്ലെന്ന് പറഞ്ഞോ ?
ഇല്ല, അവരെ കിട്ടിയില്ല.
അറിയുമോ, ഞങ്ങളുടെ ബന്ധം അത്ര സുഖകരം...
നിങ്ങൾക്ക് വിളിച്ചിട്ട് കിട്ടിയില്ലെന്നാണോ ?
ആദ്യം പ്രതികരണം ഒന്നും ഉണ്ടായില്ല. പിന്നെ വിളിച്ചിട്ട് കിട്ടിയില്ല
ഫോൺ ലെയിൻ അവിടെ മോശമാണോ.
ഫോൺ ലെയിൻ ഒക്കെ നല്ലതാണ്. ആ സ്ത്രീക്ക് ഭ്രാന്താണ്.
- ഉം. അമ്മൂമ്മക്ക് ബാധ കേറിയത് ആണോ? - ഉം.
അയൽക്കാരെ വിളിച്ചിരുന്നോ ?
ഇല്ല. അവരുടെ നമ്പറൊന്നും ഇല്ല.
അത് അവരുടെ വീട്, അവരുടെ നാട് അവരുടെ അയൽക്കാർ...
-അത് ഒളിവിൽ കഴിയാൻ പറ്റിയ സ്ഥലമാണ്... - അവർ എന്തെങ്കിലും മറയ്ക്കുന്നുണ്ടെങ്കിൽ,
അലോഷ അവിടെ ഉണ്ടാവാം, അവൻ പറഞ്ഞിട്ടായിരിക്കാം അവർ അങ്ങനെ ചെയ്യുന്നതെങ്കിലോ...
എനിക്കങ്ങനെ തോന്നുന്നില്ല.
അവർക്ക് എന്തും ചെയ്യാം. അവർ പെണ്ണായി പിറന്ന സ്റ്റാലിൻ ആണ്.
നിർത്ത് !
കാറിൽ മാത്രമേ അങ്ങോട്ട് പോകാൻ കഴിയൂ, അവനെങ്ങനെ അങ്ങോട്ട് പോകും?
അവർ അവനുമായി രഹസ്യമായി ബന്ധപ്പെട്ടിരുന്നെങ്കിലോ?
-അങ്ങനെ ആവാമല്ലോ? - അവർക്ക് അവനോട് സ്നേഹമൊന്നുമില്ല!
- സ്നേഹം, സ്നേഹമെന്നുമില്ല. എനിക്കെതിരെ അവരവനെ ആയുധമാക്കുകയാണ്.
നമുക്ക് ഉടനെ നിങ്ങളുടെ അമ്മൂമ്മയുടെ അടുത്ത് പോകണം.
കൃത്യമായി അവർ എവിടെയാണ് താമസിക്കുന്നത്?
വേനൽക്കാല വസതിയിൽ.
കേയ്വ് ഭാഗത്താണ്.
പെട്ടന്ന് വിശദീകരിക്കാൻ കഴിയില്ല,
ഹൈവേയിൽ നിന്ന് ചെറിയ സൈഡ് റോഡുണ്ട്.
- നിങ്ങൾക്ക് കാറില്ലേ ? - ഉണ്ട്.
ഇവിടുന്ന് എത്ര സമയമെടുക്കും ?
രണ്ട് രണ്ടര മണിക്കൂർ എടുക്കും.
ഇവിടെ നമ്മൾ എന്താ ചെയ്യേണ്ടത്
അവന്റെ സുഹൃത്തുക്കളുടെയും പരിചയകാരുടെയും വിവരങ്ങൾ തരൂ....
ഹെഡ്മിസ്ട്രസ്സിന്റെ നമ്പർ അടക്കം.
അതെല്ലാം നിങ്ങളുടെ കയ്യിൽ ഉണ്ടാവുമല്ലോ?
- ഞങ്ങൾ തരാം... - നല്ലത്, പിന്നെ എല്ലാ ലോഗിങ്ങ് പാസ് വേർഡുകളും.
ഞാൻ കമ്പ്യൂട്ടർ ഹെഡ് ക്വേർട്ടേഴ്സിലേക്ക് കൊണ്ട് പോവുകയാണ്. പിന്നീട് സാഹചര്യങ്ങൾക്ക് അനുസരിച്ച് നമ്മുക്ക് പ്രവർത്തിക്കാം.
അപ്പോൾ നിങ്ങൾ... ഇത് ഹെഡ്മിസ്ട്രസിന്റെ നമ്പർ ആണോ ?
നല്ലത്.
അപ്പോൾ നിങ്ങൾ കാറിൽ പോകുക.
അമ്മൂമ്മയുടെ വീട്ടിലേക്ക്.
ലെന കൂടെ വരും, അവൾ പരിചയ സമ്പന്നയായ അന്വേഷക ആണ്.
അവൾ നിങ്ങളുടെ പിന്നാലെ ഉണ്ടാവും, മറ്റൊരു കാറിൽ.
പോകുന്ന വഴി, മുത്തശ്ശിയെ ബന്ധപ്പെടാൻ ശ്രമിക്കുക.
അവിടെ എത്തിയാൽ എല്ലാം ശ്രദ്ധയോടെ പരിശോധിക്കുക, ഒന്നും വിട്ടു കളയരുത്.
അപ്പപ്പോൾ വിവരങ്ങൾ എനിക്ക് റിപ്പോർട്ട് ചെയ്യുക, എന്ത് തന്നെ ആയാലും.
-മനസ്സിലായില്ലേ? - ഉവ്വ്.
- നിങ്ങൾക്ക് കൈകാര്യം ചെയ്യാൻ കഴിയില്ലേ ?
എന്തെങ്കിലും ചോദ്യങ്ങൾ?
ഞങ്ങൾ ഒരാളെ ഫ്ലാറ്റിൽ നിർത്തുന്നുണ്ട്, ചെക്കൻ തിരിച്ച് വരുകയാണെങ്കിലോ.
എന്നാൽ, നമുക്ക് തുടങ്ങാം ?
പോയ്ക്കോളൂ!
നാശം ...
അതൊന്ന് നിർത്തുമോ, എന്തൊരു തലവേദന!
അതിൽ ഗുളികയുണ്ട് .
അതൊന്ന് നിർത്തു പ്ലീസ് !
നീ വിചാരിക്കുന്നുണ്ടോ അവൻ അവരുടെ അടുത്ത് ഉണ്ടെന്ന്?
മറ്റെവിടെയെങ്കിലും ആവുമോ ? അതേക്കുറിച്ച് ചിന്തിക്ക്.
എന്തൊരു തൊല്ലയാണ് അവനുണ്ടാക്കിയത്...
അതും നല്ല സമയത്ത് തന്നെ, തെമ്മാടി.
- അവന് അപായമെന്തെങ്കിലും സംഭവിച്ചിരിക്കുമോ? - അങ്ങനെ ചിന്തിക്കുക പോലും ചെയ്യല്ലേ.
അവൻ സുഖമായി ഇരിക്കുന്നുണ്ടാവും.
അവനർഹിക്കുന്നത് അവന് ലഭിക്കും.
ഇതിനകത്ത് വലിക്കരുത്.
- എനിക്കെങ്ങിനെ മറക്കാൻ കഴിയും
-വിന്റോക്ക് അരികിൽ ഇരുന്ന് ഞാൻ വലിക്കും. - വേണ്ടാന്നാണ് ഞാൻ പറഞ്ഞത്!
നിങ്ങൾ എന്ത് ചെയ്യും ? എന്നെ റോഡിൽ തള്ളിയിടുമോ?
നിന്റെ തലവേദന മാറിയോ ?
ഗ്ലാസ്സ് പെക്കി വെക്ക്.
ജനലടക്കാൻ!
പുലയാടി!
ആ നശിച്ച ജനല അടക്കാനാ പറഞ്ഞത്!
ആ.... ആ......!
ഓഹോ
അവർ ഗെയ്റ്റ് വെച്ചിട്ടുണ്ടല്ലോ.
നമ്മൾ ഇനി ഇപ്പോ എന്താ ചെയ്യുക? ഇടിച്ച് കേറണോ ?
അവരിനിയും തടസ്സങ്ങൾ നിർമ്മിച്ചിട്ടുണ്ടാകും.
അവരെ ശപിക്കുന്നത് നിർത്തൂ
വേറെ വഴി ഉണ്ടോ ?
വേലിയല്ലാതെ
ഞങ്ങളുടെ കയ്യിൽ താക്കോലും ഇല്ല.
മനസ്സിലായി.
ഇവരെന്തെടുക്കുവാ..
നന്ദി...
അമ്മേ!
അമ്മേ, തുറക്ക്, ഇത് ഞാനാ!
അമ്മാ!
അമ്മേ!
അവർ അകത്തുണ്ട്.
അമ്മേ, തുറക്ക്, അലോഷ്യയെ കാണാനില്ല.
എന്റെ ദൈവമേ,
എനിക്ക് ഹൃദയാഘാതം വന്നേനേ
ആദ്യം അവരുടെ വിളി
അതും പാതിരാത്രിക്ക്,
പിന്നെ കാണുന്നത് അവർ വേലിയിൽ അള്ളിക്കേറുന്നതാണ്.
എന്റെ കർത്താവേ, ദൈവം നമ്മളെ കാക്കട്ടെ...
അത് മതി ആരെയും വിഭ്രാന്തിയിലാക്കാൻ!
പ്രധാനപെട്ട കാര്യം, എന്റെ ഫോണും കാണാനില്ല.
എനിക്കെങ്ങിനെ താങ്ങാൻ കഴിയും!
നിനക്ക് മുന്നേ പറയുക എങ്കിലും ചെയ്യാമായിരുന്നു!
ഞാനിന്ന് മുഴുവൻ വിളിച്ച് കൊണ്ടിരുന്നു, നിങ്ങൾ കേട്ടില്ലെന്ന് പറയരുത്.
സത്യമായിട്ടും!
ആദ്യം നിങ്ങൾ എടുത്തില്ല, പിന്നെ സ്വിച്ച്ഡ് ഓഫും ആയി.
എന്നെ വിശ്വസിക്കൂ , അത് എവിടെയാണെന്നറിയില്ല! എവിടെയോ നഷ്ടപ്പെട്ട് പോയി.
രാവിലെ തൊട്ടേ അത് കാണാനില്ല!
പറയൂ, എന്റെ കുഞ്ഞേ,
നിന്റെ മോൻ എന്റെ അടുത്ത് ഉണ്ടാവും എന്ന് നീ എങ്ങിനെയാണ് തീരുമാനിച്ചത്?
അവനിവിടെയില്ല. അവനിവിടെ വന്നിട്ടുണ്ടെന്ന് തോന്നുന്നില്ല.
ഞങ്ങൾക്ക് എല്ലാം പരിശോധിക്കണം.
അവനെവിടെയാണ് കറങ്ങി നടക്കുന്നത്?
നാശങ്ങൾ. ദൈവം നമ്മളെ എല്ലാം അനുഗ്രഹിക്കട്ടെ...
നീ ഡൈവോഴ്സ് ചെയ്യുകയാണെന്ന് പറഞ്ഞിട്ട് ചെയ്തില്ലേ ?
നിങ്ങൾ ഒരേ സമയം ശപിക്കുകയും പ്രാർത്ഥിക്കുകയും ചെയ്യുന്നുണ്ടല്ലോ ...
എന്ത് ? എന്ത് വ്യവസ്ഥയിൽ ?
എന്ത് വ്യവസ്ഥയിൽ ?
എന്താ നീ ഈ പുലമ്പുന്നത്?!
നിനക്കെന്താ പിരി പോയോ ?
സാമർത്ഥ്യം കാണിക്കുകയാണോ നീ, ഏ?
എന്നോട് തല കുലുക്കി കാണിക്കരുത് നീ!
നീ നിന്റെ അമ്മയോട് ആണ് സംസാരിക്കുന്നത് ! ബഹുമാനം കാണിക്കൂ!
പിന്നെ, നിനക്കെന്തെങ്കിലും ഇഷ്ടപ്പെടുന്നില്ലെങ്കിൽ പോകാം!
ഇവിടേക്ക് നിന്നെയാരും ക്ഷണിച്ചിട്ടൊന്നുമില്ല.
അവളെ നോക്ക്...
എന്തിനാ ഞാൻ നിന്നെ പെറ്റത്?
നീ നിന്നെ തന്നെ ഒന്നു നോക്ക്.നീ എങ്ങിനെയാ കഴിയുന്നതെന്ന് ?
- എങ്ങിനെ? - വേശ്യയെ പോലെ!
- അമ്മേ... - എന്ത് അമ്മേ? മുലകുടിക്കണോ? വാ!
"അമ്മേ, എന്റെ അമ്മേ"...
ഓ?
എന്താ, എല്ലായിടത്തും തിരഞ്ഞോ? ഇവിടെയൊന്നും ഇല്ലല്ലോ?
ഇതിനെ കുറിച്ച് എന്തു കരുതുന്നു?
ബാറ്ററിയില്ല.
ശരിക്കും ഇതിൽ ബാറ്ററി ഇല്ല, എവിടെ ആയിരുന്നു ഇത്?
നിങ്ങളുടെ ബെഡിന്റെ അടിയിൽ കിടപ്പുണ്ടായിരുന്നു.
വീണ് പോയതായിരിക്കും.
ദൈവമേ നന്ദി, ഇത് കിട്ടിയല്ലോ.
എന്നാൽ കുറച്ച് ചായയായാലോ.
പഞ്ചസാര ഒന്നുമില്ലെങ്കിലും തേനുണ്ടാവും.
-ഒരുപാട് വൈകി... - ഒന്നും വേണ്ടമ്മേ...
-ഞങ്ങൾ ഇറങ്ങുകയാണ്. - എന്തൊരു മര്യാദക്കാരി ആണെന്ന് നോക്യേ.
നിങ്ങൾക്ക് രണ്ട് പേർക്കും ഒരു വേവലാധിയും കാണുന്നില്ലല്ലോ.
"അലോഷ്യയെ കാണാനില്ലത്രെ!"
നിങ്ങൾ നുണ പറയുന്നതല്ലേ?
എന്നെ അനുനയിപ്പിക്കാൻ?
നിങ്ങൾക്ക് ആള് മാറി പോയി.
നിന്റെ ഉള്ളിരിപ്പ് ഒക്കെ എനിക്ക് അറിയാം.
നീ പറഞ്ഞിരുന്നു നീ വിവാഹമോചനം ചെയ്യുന്നെന്ന്.
അത് കൊണ്ട് ആ തന്തയില്ലാത്തവനെ എന്റെ തലയിൽ കെട്ടിവെക്കാൻ തീരുമാനിച്ചുവല്ലേ ?
ഇത് കണ്ടോ ?
ഞാൻ നിന്നോട് മുമ്പേ പറഞ്ഞിരുന്നു, ഇപ്പോഴും പറയുന്നു: ഞാനവനെ ഏറ്റെടുത്ത് നോക്കില്ല!
നിങ്ങൾ TVയോടല്ലാതെ വേറെ ആരോടെങ്കിലും സംസാരിച്ചിട്ടുണ്ടാ?
നീ ഗർഭിണി ആയപ്പോൾ തന്നെ, ഞാൻ പറഞ്ഞതെന്താണെന്ന് നിനക്കോർമ്മയുണ്ടോ?
"മനസ്സു മാറ്റൂ, മോളേ, മനസ്സ് മാറ്റൂ!"
അപ്പോൾ എന്നോട് നീ എന്താണ് പറഞ്ഞതെന്ന് ഓർമ്മയുണ്ടോ? എനിക്കോർമ്മയുണ്ട്.
ഞാൻ പറഞ്ഞു എന്റെ അടുത്തേക്ക് മടങ്ങി വരാൻ.
പക്ഷേ ഒരു പാട് വൈകിയിരുന്നു. നീ പോയി.
ഇത് നിന്റെ പ്രശ്നമാണ്.
-നിനക്ക് നല്ലൊരു പാഠമാണത്. - അമ്മേ, എന്തായീ പറയുന്നത്?
നാണമില്ലേ, അപരിചിതരായ ഒരാളുടെ മുന്നിൽ വെച്ച്...
എന്നെ നീ പഠിപ്പിക്കണ്ട. എന്താ എന്നെ നീ പഠിപ്പിക്കുന്നത്?
എന്തിന് ഞാൻ നാണിക്കണം? ഞാൻ എന്റെ വീട്ടിലാണ് സംസാരിക്കുന്നത്.
ഇവറ്റകളെ നോക്ക്! എന്നെ വിഡ്ഢിയാക്കാൻ നോക്കുകയാണ്.
പാതിരാത്രിയിൽ കണക്കെടുക്കാൻ വന്നിരിക്കുന്നു,
കള്ളൻമാരെ പോലെ, ഇവറ്റകൾ വസ്തു വില നിശ്ചയക്കാരനെയും കൊണ്ട് വന്നിരിക്കുന്നു
നിങ്ങൾക്ക് വേണ്ടി ഈ വീട് ഞാൻ വിട്ടുതരില്ല!
നിങ്ങൾക്ക് മനസ്സിലായോ ? അതേ കുറിച്ച് ചിന്തിക്കുക പോലും വേണ്ട!
ഞാനെല്ലാം ദൈവത്തിന് സമർപ്പിക്കും! അത്രേ ഉള്ളൂ!
തിന്നാൻ തരാൻ എന്റടുത്തൊന്നും ഇല്ല
-എന്റടുത്താകെ ഉള്ളത് പെൻഷനാണ് ... - ശരി നമുക്ക് പോകാം.
... നിങ്ങൾ എന്നെ നോക്കുക ഒന്നും വേണ്ട...
- ശരി, അമ്മേ ഞങ്ങൾ പോകുന്നു. - ... എനിക്ക് നിങ്ങളുടെ പരിചരണവും വേണ്ട!
- പോകാം... - ഓ എന്റെ ദൈവമേ...
-എന്റെ ശവമടക്കിന് പോലും വന്ന് പോകരുത്... - ഞങ്ങൾ വരാം, വിഷമിക്കണ്ട.
ഈമ്പികൾ!
നമ്മൾ എവിടെ എത്തി ? ഇനിയും കുറെ ഉണ്ടോ?
40 മിനിറ്റോളമെടുക്കുമെന്ന് തോന്നുന്നു.
കാലം പോകും തോറും അവരുടെ ചിത്തഭ്രമം കൂടി വരുകയാണ്...
നിറച്ചും വെറുപ്പ് മാത്രം... ഇത് ഭ്രാന്താണ്.
നിങ്ങളുടെ വിചാരം നിങ്ങളുടെ ഉള്ള് മുഴുവൻ സ്നേഹം ആണെന്നാണോ ?
- നീ എന്തിനാ എപ്പോഴും അവരോട് വഴക്കിടുന്നത് ?
- കാരണം അവരാണ് ശരി. - എന്ത് കാര്യത്തിൽ?
അവർ മരിക്കുന്നത് വരെ കാത്തിരിക്കാനാവില്ലെന്ന് നീ പറയുന്നുണ്ടല്ലോ?
സൂക്ഷിച്ച് സംസാരിക്കൂ.
ഞാൻ നിങ്ങളുമായി ചേർന്ന കാര്യത്തിൽ അവർ പറഞ്ഞത് ശരിയാണ്,
ഞാൻ പ്രസവിക്കരുതായിരുന്നു, ഇത്രക്ക് വിഡ്ഢിയും ആവരുതായിരുന്നു.
പക്ഷേ ഞാൻ നിങ്ങൾ പറഞ്ഞതാണ് കേട്ടത്.
"നമ്മൾ ഒന്നിച്ചാൽ എല്ലാം ശരിയാകും" ഇപ്പോൾ അതൊന്ന് വിശദീകരിക്കാമോ,
നിങ്ങളെനിക്ക് സ്നേഹവും സന്തോഷവും വാഗ്ദാനം ചെയ്തിട്ടാണ്
ഇങ്ങനെയെല്ലാം സംഭവിച്ചത്,
എന്നിട്ടെനിക്ക് ലഭിച്ചതോ വേദനയും നിരാശയും മാത്രം.
*****
ഞാൻ ഒരിക്കലും നിന്നെ സ്നേഹിച്ചിട്ടില്ല.
എനിക്ക് പിന്നെയും അമ്മയുടെ കൂടെ ജീവിക്കാൻ സാധിക്കുമായിരുന്നില്ല.
അവരുടെ അടുത്ത് നിന്ന് വിട്ടൊഴിഞ്ഞു പോകാനും കഴിഞ്ഞില്ല .
നിന്റടുത്തു നിന്ന് കഴിഞ്ഞു
ഞാൻ നിന്നെ ഉപയോഗിക്കുകയായിരുന്നു.
എന്നാണ് ഞാൻ വിചാരിച്ചിരുന്നത്.
ശരിക്കും പക്ഷേ, നിങ്ങൾ എന്നെ ഉപയോഗിക്കുക ആയിരുന്നു.
നിങ്ങൾ ഒരു കുടുംബം ആഗഹിച്ചു. ഞാനത് ആഗ്രഹിച്ചിരുന്നുമില്ല
അതില്ലാതെ എനിക്ക് കഴിയാവുന്നതേ ഉണ്ടായിരുന്നുള്ളു.
ഞാൻ എവിടെങ്കിലും പോയി ഒറ്റക്കു ജീവിക്കാൻ ആരംഭിക്കേണ്ടതായിരുന്നു.
പക്ഷേ, ഞാൻ ഗർഭിണിയായി
അപ്പോഴാണ് എനിക്ക് വിഷാദരോഗം വന്നത്.
ഞാൻ നിങ്ങൾ പറഞ്ഞത് കേൾക്കരുതായിരുന്നു. അബോർഷൻ ചെയ്താൽ മതിയായിരുന്നു.
അതെ, നിനക്കങ്ങനെ ചെയ്താൽ മതിയായിരുന്നു
അതായിരുന്നു നമുക്കെല്ലാവർക്കും നല്ലത്
ഓ ശരിക്കും ? എന്നിട്ട് എന്തു മാറ്റമുണ്ടായി?
നിങ്ങൾക്ക് മാറ്റമുണ്ടായോ?
ഇതു പോലെ മറ്റൊരു പെരുവയറൻ കൊച്ചിനെ നിങ്ങൾ അവൾക്ക് ഉണ്ടാക്കി കൊടുത്തോ?
10-12 വർഷങ്ങൾക്കു ശേഷവും നിങ്ങൾക്ക് കഴ മൂത്താൽ ..
ഇമ്മാതിരി ചെറ്റത്തരം നിങ്ങൾ ഇനിയും കാണിക്കും
പാവം പെണ്ണ്. എനിക്കവളോട് സഹതാപം ഉണ്ട്
നിങ്ങളാണെന്റെ ജീവിതം നശിപ്പിച്ചത്.മനസ്സിലായോ?
ദൈവകൃപകൊണ്ട് ഞാനൊരു നല്ല മനുഷ്യനെ പരിചയപ്പെട്ടു
അദ്ദേഹത്തിന് എന്റെയടുത്തു നിന്ന് ഒന്നും വേണ്ട
എന്നെ മാത്രം മതി
- എന്തു പറ്റി? എഞ്ചിൻ നിന്നോ? - അതെ.
- പുറത്തിറങ്ങ് - ഇല്ല.
ഞാൻ കാര്യമായിട്ടാ പറയുന്നേ... പുറത്തിറങ്ങ്
ഞാൻ ചവിട്ടി പുറത്താക്കേണ്ട എന്നുണ്ടെങ്കിൽ പുറത്തിറങ്ങിക്കോ
എങ്കിൽ അതും കൂടി ചെയ്യ്.അല്ലെങ്കിൽ തന്നെ വേറെന്താ ചെയ്യാൻ ബാക്കിയുള്ളത്?
നിങ്ങളുടെ മകനെ കാണാനില്ല എന്ന കാര്യം മറക്കണ്ട!
വരി തെറ്റരുത്
അടുത്തടുത്ത് നിൽക്കൂ
ഫോക്സ് 1, വിളിക്കുന്നു
അ - ലോ- ഷാ
ഫോക്സ് 1. വിളി പൂർത്തിയായിരിക്കുന്നു
പോകാം
ഇതാണ്
അതൊന്നു കൂടി ചെയ്യാമോ?
മറ്റു ക്യാമറകളിലൊന്നും അവൻ പെട്ടിട്ടില്ല
സ്കൂളിലേക്കുള്ള വഴിയിലുമില്ല, മാളിലുമില്ല
ഒരു കാന്തം ആകർഷിക്കുന്ന പോലെ അവരെല്ലാം പോകുന്ന ആ സ്ഥലത്തും ഇല്ല
അതിന് അവിടെ ഭക്ഷണമുണ്ട് അതും കാണാൻ ഭംഗിയുള്ളത്
ബസ് പിടിക്കാനോ ടാക്സി കിട്ടാനോ ഉള്ളയിടത്തേക്ക് പോകുന്നതിനിടയിൽ ഇല്ല.
അവൻ മെട്രോയിലേക്കും അവിടുന്ന് റെയിൽവേ സ്റ്റേഷനിലേക്കും പോയിട്ടുണ്ടാവാം. ഒരുദാഹരണത്തിന്,
സാധ്യതകൾ ഇതാണ്,
ഒന്നുകിൽ അവൻ ക്യാമറകൾ ഇല്ലാത്ത വഴികൾ തെരഞ്ഞെടുത്തിരിക്കാം.
അത്തരം വഴികൾ ധാരാളമുണ്ട് താനും
അല്ലെങ്കിൽ അവരെ ഒഴിവാക്കാനായി അവൻ നടക്കാൻ തീരുമാനിച്ചിരിക്കണം
അതിന് സാധ്യത വളരെ കുറവാണ്
അല്ലെങ്കിൽ അവനെ പിടിച്ചതാകാം
പിടിക്കുക എന്നതുകൊണ്ട് താങ്കൾ ഉദ്ദേശിക്കുന്നത്?
തട്ടിക്കൊണ്ടുപോവുക
നിങ്ങൾ കാര്യായിട്ട് പറയുകയാണോ?
ഇത് പോലുള്ള കാര്യങ്ങളെ കുറിച്ച് തമാശ പറയരുത്
അത് അസാധ്യമാണ്
നിർഭാഗ്യവശാൽ ചില സമയത്തു സാധിക്കും. പിന്നെ നിന്റടുത്തു എന്തുണ്ട്?
ഇന്നലെത്തെ അന്വേഷണം വെറുതെയായി പോയി
ഞങ്ങളെ സംബന്ധിച്ച് ഇത് ഒരുപാട് കാലമെടുക്കും
നിങ്ങൾ ഒരു പുതിയ കേസ് ഫയൽ ചെയ്യണം.
- ഒരു പക്ഷേ, ഒരു ക്രിമിനൽ കേസ് - ക്ഷമിക്കണം
നമ്മൾ ഷോപ്പുകളിലും വഴിയരികിലുമെല്ലാം പോസ്റ്ററുകൾ...
- ഒട്ടിച്ചിട്ടുണ്ട് - ഹലോ?
പൊന്നേ, എനിക്ക് നിന്നെ കാണണം
ഇന്ന് രാത്രി വരില്ലേ? എനിക്ക് വാക്ക് തന്നതാ
കഴിയുമെന്നു തോന്നുന്നില്ല. അന്വേഷണത്തിൽ എനിക്കും പങ്കു ചേരേണ്ടി വരും
അപ്പോൾ എന്റെ കാര്യം?
നിന്റെ ജോലിയുടെ കാര്യം? അവിടെ ഭയങ്കര കർശനമാണെന്നല്ലേ പറഞ്ഞിരുന്നത്..
ഞാൻ ഒരു ദിവസത്തെ അവധിയെടുത്തു
എങ്കിൽ എനിക്കു വേണ്ടി ഒരു ദിവസം കൂടി അവധിയെടുക്കൂ
വിഡ്ഢിത്തം പറയാതെ
നിനക്കെല്ലാം അറിയാവുന്നതല്ലേ?
ഞാൻ വല്ലാത്ത എകാന്തതയിലാണ്
നീയവിടെ, ഞാനിവിടെ....
എപ്പോഴും ഇങ്ങനെ ആവില്ല, അല്ലേ?
തീർച്ചയായും. ഇങ്ങനെയാവില്ല
ശരി, പിന്നെ വിളിക്കാം. എനിക്ക് പോകണം
നിൽക്കൂ, നിൽക്കൂ
വെക്കല്ലേ. നിങ്ങൾ അവിടെ എന്തെടുക്കുകയാണെന്ന് എനിക്കറിയണം
നീയെന്താ പറയുന്നത്?
അതു ശരിയല്ല
കാരണം?
നിങ്ങളെന്തെങ്കിലും ഒളിക്കുന്നുണ്ടോ?
ഇല്ല
നിങ്ങളെന്തോ ഒളിക്കുന്നുണ്ട്
നിങ്ങടെ മുൻഭാര്യയോ മറ്റോ അവിടുണ്ടോ?
മാഷാ
പൊട്ടത്തരം പറയാതെ
ഞാൻ നിന്നെ സ്നേഹിക്കുന്നു
ശരിക്കും?
ശരിക്കും
ഞാനും നിന്നെ ഒത്തിരി സ്നേഹിക്കുന്നു
- ഞങ്ങൾ നിന്നെ സ്നേഹിക്കുന്നു - ശരി, പിന്നെ വിളിക്കാം
ശരി, ഞാൻ കാത്തിരിക്കാം
- ഓ ,ഓ. അവൻ എന്തൊരു പാവമാണ്.ഒരു പൂച്ച കുട്ടിയെ പോലെ - അമ്മേ...
കാര്യങ്ങൾ ചെയ്യാൻ എന്നെ അനുവദിക്കൂ.മനസിലായോ?
ദൈവത്താണേ, തീർച്ചയായും
നീ തന്നെ ചെയ്യ്
എന്റെ അമ്മ എന്നെ പഠിപ്പിച്ചത് ഞാൻ നിന്നെ പഠിപ്പിക്കുന്നു. അത്രയേ ഉള്ളൂ
ആണുങ്ങൾ, മാഷാ... നിനക്കറിയുമോ?
അവർ കുഞ്ഞുങ്ങളെ പോലെയാണ്
നീയൊരു സുന്ദരിക്കുട്ടിയാണ്, മോളേ.
ഇത് നോക്കിയേ , നീ കടന്നു പോകുന്നതിനിടെ ഞാൻ കാണിച്ചിരുന്നു എങ്കിലും നീ ശ്രദ്ധിച്ചതേ ഇല്ല.
വേണ്ട
ഹായ്, അച്ഛാ
ഹലോ, മോളേ
അച്ഛന് സുഖമല്ലേ?
സുഖം
പ്രായമായി വരികയല്ലേ
ഞങ്ങൾക്കിവിടെ വർഷം മുഴുവൻ വേനലാണ്
നീ അടുത്തെപ്പോഴെങ്കിലും മോസ്കോയിലേക്ക് വരുന്നുണ്ടോ?
അവിടെ വന്നിട്ടെന്തു ചെയ്യാനാ?
എന്നെ കാണാലോ
ഞാനിപ്പോ കണ്ടോണ്ടിരിക്കുവല്ലേ
ഓബ്രിഗാഡോ
ശരി, അച്ഛാ
എനിക്കു പോകണം. ഒരു മീറ്റിംഗുണ്ട്.ഞാൻ പറഞ്ഞിരുന്നു
ഞാനില്ലാത്ത സങ്കടമൊന്നു വേണ്ടാട്ടോ.
ഞാൻ ഒരുപാട് ഒരുപാട് ഉമ്മ തരാം
ഓക്കേ, ശരി.ഉമ്മ
ഉമ്മ. ബൈ, ബൈ
എഴുന്നേൽക്ക്
പോകാൻ സമയമായി
സമയമെത്രയായി?
നോക്ക്, നിനക്ക് കുഴപ്പമില്ലെങ്കിൽ ഞാനും നിന്റെ കൂടെ വരാം
ആയിക്കോട്ടെ
-നീ ജോലിക്കു പോകുന്നുണ്ടോ? - അവർ കാത്തിരുന്നോളും.
ശരി
എനിക്കൊന്ന് ഫോൺ ചെയ്യണം. എന്താണയാളുടെ പേര്...
ആ ഉദ്യോഗസ്ഥന്റെ.
ദൈവമേ, ഒത്തിരി വൈകിയല്ലോ.. ഞാൻ അലാറം വെച്ചിരുന്നില്ല
ഞാനത് ഓഫ് ചെയ്തിരുന്നു
നിനക്ക് വിശ്രമം വേണം
കേൾക്കുന്നുണ്ട്
- ഹലോ, ഇവാൻ? - അതെ.
ഹലോ, ഇത് അലോഷയുടെ അമ്മയാണ്
എന്തെങ്കിലും വിവരങ്ങൾ കിട്ടിയോ?
- ഇല്ല. നിങ്ങൾക്കോ? - ഇതുവരെയില്ല. ഞങ്ങൾ അന്വേഷിക്കുന്നുണ്ട്
- ശരി. - വേറെന്തെങ്കിലും?
ഞാനിന്നലെ വൈകിയാ വന്നത്
- അതു കൊണ്ടെനിക്ക്... - ക്ഷമിക്കണം, ഞാനല്പം തിരക്കിലാണ്
ക്ഷമിക്കണം
അതെ, അതെ. എനിക്ക് മനസിലാവും. ഞാൻ എന്താണ് ചെയ്യേണ്ടത്...
എന്നു മാത്രം പറഞ്ഞാൽ മതി
- എനിക്കിവിടെ ചുമ്മാ കുത്തിയിരിക്കാനാവില്ല - ഫോണെടുത്ത്..
ജില്ലയിലെ എല്ലാ ആശുപത്രിയിലേക്കും വിളിക്കണം.
പത്ത് പന്ത്രണ്ട് വയസ് പ്രായം തോന്നിക്കുന്ന ഏതെങ്കിലും തിരിച്ചറിയാത്ത ബോഡി
പോലീസോ മറ്റോ അവിടെ കൊണ്ടുവന്നിരുന്നോ എന്ന് ചോദിക്കണം.
നമ്മുടെ കേസുമായി സാമ്യമില്ലെങ്കിലും കാര്യമാക്കേണ്ട
കൃത്യമായി പരിശോധിച്ച് ഉറപ്പു വരുത്തിയാൽ മാത്രം മതി
അങ്ങനെയെന്തെങ്കിലും കണ്ടെത്തിയാൽ എന്നെ വിവരമറിയിക്കണം
SMS അയച്ചാൽ മതി. ഞാൻ നമ്മുടെ ടീമിനെ അയക്കാം
ഞങ്ങളൊരുമിച്ച് പോകാം. എനിക്ക് കാറുണ്ട്.
നന്നായി. എന്തായാലും എന്നെ അറിയിക്കണം
പരിചയ സമ്പന്നനായ ഒരാൾ കൂടെ ഉണ്ടങ്കിൽ അത്തരം സാഹചര്യത്തിൽ പെരുമാറേണ്ടതെന്ന് അറിയാൻ പറ്റും
അവിടെ ഒന്നിലധികം കേസുകൾ ഉണ്ടെങ്കിൽ, കൂടുതൽ ആളുകൾ ഉള്ളത് നന്നായിരിക്കും
എനിക്ക് കൂടുതൽ സംസാരിക്കാൻ നിർവ്വാഹമില്ല. വിളിപ്പുറത്ത്‌ ഞാനുണ്ടാവും.
നിങ്ങളവനെ അവസാനമായി കണ്ടതെപ്പോഴാണ്?
രണ്ടു ദിവസം മുൻപാണെന്ന് തോന്നുന്നു
ഒമ്പതാം തിയ്യതിയാണോ?
ചൊവ്വാഴ്ച്ച?
- അതെ. - എവിടെ വെച്ച്?
സ്കൂളിൽ വെച്ച്
എന്നിട്ട് സ്കൂൾ വിട്ടതിനു ശേഷം നിങ്ങൾ എന്താ ചെയ്തത്?
ഒന്നും ചെയ്തില്ല. വീട്ടിൽ പോയി.
സാധാരണ നിങ്ങൾ പുറത്തെവിടെയാണ് പോകാറുള്ളത്?
തൊടിയിലേക്ക്.
ശരി, തൊടിയിലേക്ക്. പിന്നെ വേറെ എവിടെ?
എവിടെയുമില്ല
ഓ, പറയൂ
മാളിലേക്ക് പോകാറില്ലേ?
ഇല്ല, ഞങ്ങളുടെ അച്ഛനും അമ്മയും അങ്ങോട്ട് വിടാറില്ല
നിങ്ങൾ ശിശുക്കളാണോ ? നിങ്ങൾ മുറ്റത്ത് മണ്ണിലൊക്കെയാണോ കളിക്കാറ്‌ ?
എന്ത് ശിശുക്കൾ ? ഞങ്ങൾ ഹോക്കി ഗ്രൗണ്ടിൽ ഫുട്ബോൾ കളിക്കാറുണ്ട്.
നിനക്ക് ബൈക്ക് ഉണ്ടോ?
ഉണ്ട്
അപ്പോ പറ, സാധാരണ അലോഷയെയും കൊണ്ട് നീയെങ്ങോട്ടാ പോകാറ്?
എങ്ങോട്ടും പോകാറില്ല
ഇവിടെ മാത്രം, കെട്ടിടത്തിനു ചുറ്റും
നോക്കൂ, കുട്ടീ...
അവൻ എവിടെയാണെന്ന് നിനക്കറിയാമെങ്കിൽ, അത് നീ ഞങ്ങളോട് പറയാത്തത് അവൻ പറഞ്ഞിട്ടാണ്.
ശരി, പറയണ്ട
എനിക്ക് മനസ്സിലാവും
പ്രധാനപ്പെട്ട കാര്യം, നിന്റെ കൂട്ടുകാരൻ ജീവനോടെയുണ്ടെന്നും സുരക്ഷിതനാണെന്നും നിനക്കറിയാം.
ഞങ്ങളെല്ലാം മുതിർന്നവരാണ്. ഞങ്ങൾ ഓടും, തേടും. അതൊന്നും വല്ല്യ പ്രശ്നമുള്ള കാര്യല്ല.
ചുമ്മാ കള്ളനും പോലീസും കളി. ശരിയല്ലേ?
നീയും കൂടുന്നോ കളിക്കാൻ?
അവൻ എവിടെയാണെന്ന് സത്യായിട്ടും എനിക്കറിയില്ല.
ശരി, ഞാൻ നിന്നെ വിശ്വസിക്കുന്നു
പിന്നെ അവൻ എവിടെയായിരിക്കും പോയിട്ടുണ്ടാവുക?
നിനക്കൊരു ക്യാപ് ഉള്ള കാര്യം എനിക്കറിയാം
സത്യത്തിൽ, അത് എവിടെയാണെന്ന് എനിക്ക് അറിയില്ല. പക്ഷെ അത് ഉണ്ടെന്ന് എനിക്കറിയാം.
നീ അതിനെ പറ്റി VK (റഷ്യൻ വാട്സാപ്പ് ) യിൽ സംസാരിച്ചിരുന്നു
അല്യോഷ എവിടെയാണെന്ന് നിനക്ക് അറിയില്ലെങ്കിൽ,പക്ഷേ... നിനക്ക് ഊഹിക്കാം അവനവിടെയുണ്ടാകുമെന്ന്.
ആ സ്ഥലം എവിടെയാണെന്ന് നീ ഞങ്ങളോട് പറയണം
കാരണം നിന്റെ കൂട്ടുകാരൻ ഇപ്പോൾ അപകടത്തിലാണ്
നോക്ക്, കുട്ടാ... ഞങ്ങൾ എങ്ങനെയെങ്കിലും അവനെ കണ്ടെത്തും
അതിന് പക്ഷേ, സമയമെടുക്കും. അത് സങ്കടമുള്ള കാര്യമാണ്.
എതാണ് നിനക്ക് അത്രക്കും പ്രാധാന്യം? നിന്റെ കൂട്ടുകാരന്റെ ജീവനോ അതോ ആ സ്ഥലമോ?
നിനക്കതു പോലത്തെ സ്ഥലം വേറെയും കണ്ടെത്താം
ഇനി നീ വല്ല പ്രതിജ്ഞയും ചെയ്തിട്ടുണ്ടെങ്കിൽ,
സത്യമായിട്ടും, നീയത് ലംഘിക്കുകയല്ല ചെയ്യുന്നത്.
നീ നിന്റെ കൂട്ടുകാരനെ രക്ഷിക്കുകയാണ് ചെയ്യുന്നത്
അവന് നിന്റെ സഹായം വേണം
കാട്ടിനുള്ളിലാണ്..
ആ ക്യാംപ്
ശരി. നല്ല കാര്യം
അതെന്താണ്? ഗുഹയാണോ? കുടിലാണോ?
അല്ല. ഒരു പഴയ കെട്ടിടം
അതിന്റെ നിലവറ
അങ്ങോട്ട് നടന്നു പോകണോ അതോ ബൈക്ക് എടുക്കണോ?
അവിടേക്ക് കുറച്ചു ദൂരമുണ്ട്. ബൈക്ക് എടുക്കേണ്ടി വരും
നീ വഴി കാണിച്ചു തരുമോ?
നീയൊത്തിരി സഹായിച്ചു. നന്ദിയുണ്ട്.
നിങ്ങളുടെ മകൻ നല്ല പയ്യനാണ്
നിങ്ങൾക്ക് സമയമുണ്ടാകുമോ?
ഉവ്വ്
നന്നായി. നിങ്ങളും കൂടെ വരാമോ? ഒരു സഹായത്തിന്.
തീർച്ചയായും
- നന്ദി.കാണാം! - കാണാം!
അപ്പോൾ പോകാം. അല്ലേ?
അതെ. പോകാം
ഒരു നിമിഷം
ഇതാ
ഇതവന്റെ ജാക്കറ്റാണ്
ഇവാൻ, ഗ്രാൻപാ പിഹ്റ്റോ ആണ്. ഓവർ
ഞങ്ങൾ ഒരു ജാക്കറ്റ് കണ്ടെത്തി.കുട്ടിയുടെ അച്ഛൻ അത് കുട്ടിയുടേതാണെന്ന് സ്ഥിതീകരിച്ചിട്ടുണ്ട് , കേൾക്കുന്നോ ?
വ്യക്തമാണ്
ഈ കേസിൽ നമ്മൾ ഈ കെട്ടിടം മുഴുവനും പിന്നെ അതിന്റെ ചുറ്റുപാടുകളും തിരയണം.
ഞാൻ ഓർമ്മിപ്പിക്കുന്നു:
അപകടകരവും, വിചിത്രവുമായ സ്ഥലങ്ങൾ അടയാളപ്പെടുത്തുക
അതിനെ കുറിച്ച് സൂചന നൽകുക. ആരും അകത്തേക്ക് പോകരുത്
അതിനുള്ള വിദഗ്ധർ അക്കാര്യം നോക്കിക്കോളും
അപകടമൊന്നും വരുത്തിവെക്കരുത്
അങ്ങനെ വല്ലതും സംഭവിച്ചാൽ നമ്മൾ അന്വേഷണം നിർത്തിവെക്കുന്നതായിരിക്കും
ഒപ്പമുള്ളവരെ സഹായിക്കുന്നതിൽ ശ്രദ്ധിക്കുക
ആദ്യം ബന്ധപ്പെടേണ്ടത് കോ-ഓർഡിനേറ്ററായ എന്നെയായിരിക്കണം
വൈദ്യസഹായം വേണ്ട പക്ഷം ഡോക്റ്ററുടെ സേവനം ഉണ്ടായിരിക്കുന്നതാണ്. അദ്ദേഹം നമ്മോടൊപ്പമുണ്ട്.
അദ്ദേഹം വരുന്നതു വരെ,
"ഓട്ടക്കാർ", അവനെയെങ്ങാനും പിടിച്ചു കെട്ടിയിരിക്കുകയാണെങ്കിൽ,
തൊടരുത്.ഞങ്ങൾ അവനോട് സംസാരിക്കാം.
ഞങ്ങൾ അവനെ ആശ്വസിപ്പിക്കും
ഡോക്റ്റർ വരാനായി കാത്തിരിക്കുക
ശരി. നമുക്ക് ഓട്ടം തുടങ്ങാം
ഈ ഓട്ടം എന്നു പറഞ്ഞത് ആലങ്കാരികമായാണ്. അക്ഷരാർത്ഥത്തിൽ എടുക്കരുത്
ശരി, പോകാം
ഡോൺ ഇവാനോട്
ആദ്യ നിലയും നിലവറയും പരിശോധിച്ചു
മുന്നോട്ടുള്ള നടപടികൾ എന്താണ്? കേൾക്കുന്നുണ്ടോ?
മനസ്സിലായി ഡോൺ. കേട്ടു.
നിങ്ങൾ അടുത്ത കെട്ടിടത്തിലെ ഫോക്‌സ് 1 നെ സഹായിക്കണം
ഓവർ
കേട്ടു. റോജർ
ഗ്രാൻപാ പിഹ്റ്റോ ഇവാനോട്
രണ്ടാം നിലയിലെ മേൽക്കൂരയും എല്ലാ മുറികളും പരിശോധിച്ചു
പ്രത്യേകിച്ച് അടയാളങ്ങൾ ഒന്നുമില്ല
എന്തു ചെയ്യണം? ഓവർ
വ്യക്തമായി. എല്ലാവർക്കും സന്ദേശമയക്കൂ
രണ്ട് കെട്ടിടത്തിലും തിരച്ചിൽ പൂർത്തിയായി
കുട്ടിയെ കണ്ടെത്താനായില്ല. അടുത്തതായി കാട്ടിനകത്തേക്കാണ് നമ്മൾ പോവുന്നത്
- ഹലോ. - ഹലോ.
- ഞങ്ങൾക്ക് നിങ്ങളുടെ സഹായം വേണം. - കേൾക്കുന്നുണ്ട്.
ഞങ്ങൾ സെർച്ച് ആൻഡ് റെസ്ക്യൂ സ്ക്വാഡിന്റെ പ്രവർത്തകരാണ്.ഒരു കുട്ടിയെ തിരയുകയാണ്
അല്യോഷ സ്ലെപ്റ്റോവ്.12 വയസ്സ്. ഇതവന്റെ അമ്മയാണ്
അവൻ ഒളിച്ചോടിപ്പോയി വേറെ പേര് ഉപയോഗിച്ചിരിക്കാം.
അവന്റെ അതേ പ്രായമുള്ള ഒരു കുട്ടിയെ നിങ്ങൾക്ക് കിട്ടിയെന്നു ഞങ്ങൾ കേട്ടു.
ഞങ്ങൾക്കവനെ ഒന്നു കാണാൻ കഴിയുമോ?
നിങ്ങൾ രണ്ടു പേരും ഇവിടെ ഇരിക്കൂ
നിങ്ങൾ എന്റെ കൂടെ വരൂ
അവന് കുഴപ്പമൊന്നുമില്ലല്ലോ?
ഇല്ല. കുറച്ച് ക്ഷീണമുണ്ട്. ചെറുതായി പേടിച്ചിട്ടുമുണ്ട്
പേടിക്കാൻ കാരണം?
പോലീസിന് അവനെ തെരുവിൽ നിന്ന് ഇന്നലെ രാത്രിയാ കിട്ടിയത്
നേരം വെളുക്കും വരെ അവർ അവനെ എവിടെയോ താമസിപ്പിച്ചു.പിന്നെ ഇങ്ങോട്ട് കൊണ്ടുവന്നു
അവരെന്താ അങ്ങനെ ചെയ്തത്? അവർക്കവനെ പറ്റി അറിയാമല്ലോ. ഞാൻ പരാതി കൊടുത്തിരുന്നതാ.
അവർക്ക് ഒന്നുമറിയില്ല
ഡ്യൂട്ടി സമയം അനുസരിച്ച് അവർ മാറി മാറി വരും
അപരിചിതരായ ചില കുട്ടികൾ,
ഒന്നും പറയില്ല. അതു കൊണ്ട് അവർ അവരെ നേരെ ആശുപതിയിലേക്ക് കൊണ്ടുവരും
അത് സാധാരണ നടക്കാറുള്ള കാര്യമാണ്
വരൂ
എയ്, എഴുന്നേൽക്ക്
ധൃതി വേണ്ട
സൂക്ഷിച്ച്
നല്ല പോലെ നോക്കണം
ഒരുമിച്ചേ പോകാവൂ
ഇല്ല. ഞങ്ങൾ ഇവനെ കണ്ടിട്ടില്ല
പ്രത്യേക അനുമതിയോ പാസ്സോ കൂടാതെ നിങ്ങൾക്ക് ഇതുവഴി പോകാനാവില്ല
ഇതൊരു സുരക്ഷിത മേഖലയാണ്.
ഞങ്ങൾ പോസ്റ്റുകൾ തരട്ടെ?
ഒരുപക്ഷേ, അടുത്ത ഷിഫ്റ്റിലുള്ളവർ അവനെ കണ്ടിരുന്നെങ്കിലോ?
- ആയിക്കോട്ടെ - വളരെ നന്ദി
നന്ദി
ഫോക്കസ് 1 വിളിക്കുന്നു
ആ- ലിയോ - ഷാ
ഗ്രാൻപാ പിഹ്റ്റോ ഇവാനോട്
പുഴയോരത്തേക്ക് വരൂ. അടയാളങ്ങൾ ഒന്നും ഇല്ല
എന്തു വേണം?
ശരി. തിരിച്ചു വരൂ
- റോജർ. - പുഴയിലിറങ്ങുന്നതിനെ പറ്റി എന്തു പറയുന്നു?
നമ്മൾ മരിച്ചവരെയല്ല അന്വേഷിക്കുന്നത്
ഇത് പോലീസോ , സ്പെഷ്യൽ ഫോഴ്‌സ്സോ ചെയ്യേണ്ട കാര്യമാണ് ;അതിനുള്ള കാരണങ്ങളുണ്ടെങ്കിൽ.
എല്ലാവരും തിരികെ വരൂ
ആരംഭിച്ചിടത്തേക്ക് തന്നെ പോകൂ.
ഫോക്സ്1, ഞങ്ങൾ തിരികെ പോകുന്നു
കാര്യമായ പുരോഗതിയൊന്നുമില്ലാതെ,
അന്വേഷണത്തിൽ കാര്യമായ നേട്ടമില്ലാത്തതിനാലും കാലാവസ്ഥ മോശമായതിനാലും
നമ്മുടെ നിലവിലുള്ള രീതി ഒന്നു മാറ്റുവാൻ ഞാൻ തീരുമാനിച്ചിരിക്കുന്നു
കുഞ്ഞിനെ കാണായതു സംബന്ധിച്ച് പൊതുജന ശ്രദ്ധ
വലിയ തോതിൽ കിട്ടാനുള്ള നടപടികൾ നമ്മൾ ആരംഭിക്കണം
എല്ലായിടത്തും പോസ്റ്ററുകൾ പതിക്കണം
ബസ് സ്റ്റോപ്പുകൾ, തുരങ്കങ്ങൾ...
കവലകൾ, പാർക്കുകൾ
ബെഞ്ചുകൾ, സൂചനാ ബോർഡുകൾ
മതിലുകൾ, ഉടമസ്ഥരുടെ അനുവാദത്തോടെ ഷോപ്പുകളിൽ.
അങ്ങനെ എല്ലായിടത്തും
ഇപ്പോൾ അഞ്ചു പേർ വീതമുള്ള രണ്ട് ഗ്രൂപ്പുകൾ എനിക്ക് വേണം
ഡോർവേകൾ പരിശോധിക്കാനാണ്.
കൊള്ളാം , ഞങ്ങളത് ശരിയാക്കിക്കോളാം.
ബാക്കിയെല്ലാവരും എന്റെ കൂടെ വരൂ
ശരി, പോകാം
പോസ്റ്ററുകൾ ഇതാ
നന്ദി
ലിഫ്റ്റ് മൂന്നാം നിലയിൽ നിർത്തിയിരിക്കുന്നു. എന്തു വേണം?
ശരി. നമുക്ക് കാത്തിരിക്കാം
അത് താഴേക്ക് വരികയാണ്
- ഓ, ഗുഡ് ഈവനിംഗ് - എന്തൊരു...
ഇതവനല്ല
ശരി, കാവൽ തുടരൂ.
- സുന്ദരാ... - പോകാം
- ... നീ - ഞങ്ങളോട് ക്ഷമിക്കൂ, ദയവായി...
നീയൊരു നാറിയാണ്
ഞാൻ ഏകദേശം നിന്റെ പ്രണയ ജീവിതം ശരിയാക്കാനിരിക്കുകയായിരുന്നു
ഓ, ശരി
ഓ, പച്ച മനുഷ്യർ
നിങ്ങളൊക്കെ എത് ഗ്രഹത്തിൽ നിന്നാ പിള്ളാരേ?
കുട്ടീ, ദയവായി പോകൂ
എന്തൊരു വിനയം!
ഇവിടെ നിൽക്കൂ
ഹലോ
ഞങ്ങളെത്തി
അന്റോൺ, നിങ്ങൾക്ക്...
ഇത് കുറച്ച് കഷ്ടമായിരിക്കും
ഞാൻ തയ്യാറാണ്
ഇതവനല്ല
അല്യോഷക്ക് നെഞ്ചിൽ ഒരു മറുകുണ്ട്
മറുക്. നെഞ്ചിൽ
ഇതവനല്ല
ഉറപ്പാണോ?
അല്ല, അല്ല... ഇതവനല്ല
ഈ കൈകളും വിരലുകളും
മുടിയുമെല്ലാം.. അല്ല. ഇതവനല്ല
ദയവായി, അവനെ കൊണ്ടു പോകൂ
കൊണ്ടു പോകൂ
എങ്കിലും, ഒന്നുറപ്പിക്കാൻ വേണ്ടി..
ഒരു DNA ടെസ്റ്റ് നടത്തുന്നത് നല്ലതായിരിക്കും
അതവനല്ല. അത് നിങ്ങൾക്ക് വ്യക്തമായില്ലേ?
നിങ്ങൾക്കറിയുമോ, ചിലപ്പോൾ ആളുകൾ സത്യം അംഗീകരിക്കാനുള്ള ബുദ്ധിമുട്ടു കൊണ്ട് പലതും നിരസിക്കാറുണ്ട്
ഇതവനല്ല. എത്ര വട്ടം ഞാനിത് തന്നെ പറയണം?
ഞാൻ പറയുന്നത് കേൾക്കൂ
ഇതിന്റെ സൂക്ഷ്മ പരിശോധന നിങ്ങളെ കൊണ്ട് മാത്രമേ കഴിയൂ.
പോലീസുകാർ കേസ് ചാർജ് ചെയ്തിട്ടില്ല ഇതുവരെ.അവരിതിട്ടു വലിച്ചിഴക്കും.
ദൈവമേ, നിങ്ങൾ എന്നെ കളിപ്പിക്കുകയാണോ. ഞാൻ പറയുന്നത് നിങ്ങൾ കേൾക്കുന്നില്ലേ? എത്ര വട്ടം ഞാനിത് തന്നെ പറയണം?
ഞാൻ പറയുന്നത് മലയാളത്തിൽ തന്നെയല്ലേ? ഇതവനല്ല.
- ഷാനിയ... - ഇതവനല്ല
നിങ്ങളെന്താ മിണ്ടാതിരിക്കുന്നത്?
- ഷാനിയ - ഞാനൊരിക്കലും അവനെ കളയില്ലായിരുന്നു.
- നീ കേൾക്കുന്നില്ലേ, തന്തയില്ലാത്തവനേ? - ഷാനിയ!
ഞാനൊരിക്കലും അവനെ ആർക്കും കൊടുക്കിലായിരുന്നു.
ദൈവമേ ! ഈ ലോകത്തിൽ..
ആർക്കും കൊടുക്കില്ലായിരുന്നു.
അവളെ കൊണ്ടു പോകൂ
(ഉക്രെയിനിലെ യുദ്ധത്തെ കുറിച്ചുള്ള വാർത്ത)
നിന്റെ ആന്റിയോട് നമ്മൾ എല്ലാം പറഞ്ഞു കഴിഞ്ഞു.
പൊതുവെ പറയുകയാണെങ്കിൽ, അവൾക്കിത് ഇഷ്ടപ്പെട്ടു.
- കുറച്ചു വേണോ ? - ഉം
നിങ്ങളെന്ത് പറയുന്നു ? റെഡിയാണോ ?
നീയവനോട് സംസാരിച്ചോ?
അതെ. അദ്ദേഹം ആലോചിക്കട്ടെ എന്നു പറഞ്ഞു
ആലോചിക്കേണ്ട ആവശ്യമൊന്നുമില്ല
നല്ല തീരുമാനമാണെന്നാ എന്റെ അഭിപ്രായം
മാഷാ, നീ ചിന്തിച്ച് നോക്ക്, നമ്മളിവിടെ പരസ്പരം ഒതുങ്ങി സ്വകാര്യങ്ങളില്ലാതെയാ കഴിയുന്നത്.
(ഉക്രെയ്ൻ യുദ്ധത്തിൽ ബാധിക്കപ്പെട്ടവരെ കുറിച്ചുള്ള ചർച്ച )
പരിഭാഷ : മിയ സുഷീർ, സുഭാഷ് ഒട്ടുംപുറം